Artist yn argraffu geiriau sy’n gyfarwydd – Golwg360\nMam i dri yn troi at y We i werthu ei gwaith mewn “cyfnod od iawn”\nHiraeth, undod, cymuned, perthyn, lle, colled, a chynhesrwydd – dyma rai o’r teimladau sy’n cael eu cyfleu yng ngwaith argraffu newydd yr artist Marian Haf, sy’n byw yn Ffair Rhos ger Pontrhydfendigaid yng Ngheredigion.\nTrwy eiriau caneuon cyfarwydd, emynau a hwiangerddi ei phlentyndod, mae hi’n plethu’r geiriau gyda phatrymau’r hen gwiltiau traddodiadol a’u gwasgu ar bapur.\nMae’r geiriau adnabyddus – ‘ar lan y môr’, ‘cerrig yn slic’, ac ‘Arglwydd, dyma fi’ – i’w gweld y tu ôl i batrymau a motiffau’r hen gwiltiau.\nAnifeiliaid, byd natur ac atgofion o’i phlentyndod yng nghefn gwlad yn Lledrod, rhwng Tregaron ac Aberystwyth, sy’n ysbrydoli ei gwaith.\nBu’n dilyn gradd mewn paentio yng Ngholeg Celf Cheltenham gan raddio yn 2004 – ond mae wedi dysgu’r grefft o argraffu ar ei liwt ei hun.\nFe ddechreuodd yn 2011 ar ôl ymuno a grŵp lleol, ‘Printers in the Sticks’ yn Ystrad Meurig.\nNawr bod ei phlant ychydig yn hŷn, mae hi wedi cael mwy o amser i ddatblygu’r grefft ac wedi arddangos ei gwaith drwy Gymru dros y ddwy flynedd ddiwethaf.\nOnd fel nifer o arddangosfeydd eraill yn sgil y coronafeirws, bu’n rhaid dod ag arddangosfa o waith Marian Haf yn Oriel Mission yn Abertawe i ben yn ddisymwth, a chanslo arddangosfa o’i gwaith yn Oriel Jays yn Nhregaron.\nDathliad o waith argraffu pedwar artist o Geredigion oedd bwriad yr arddangosfa 4 Points yn Oriel Jays – yn ogystal â Marian Haf, fe fyddai wedi bod yn llwyfan i waith gan Charlotte Baxter, Samantha Boulanger, a Gini Wade.\nOnd gyda drysau’r orielau bellach wedi cau, mae’n gyfnod anodd i’r artist sy’n fam i dri o blant naw, wyth a phump oed, ac mae’n rhaid ystyried ffyrdd eraill o gyrraedd cynulleidfa, meddai.\n“Mae’n gyfnod od iawn ar hyn o bryd. Dw i fel arfer yn cael incwm cyson o’r arddangosfeydd yn yr orielau. Trio gwerthu’r gwaith yma ydy’r unig ffordd sy gyda ni ar hyn o bryd o ennill bywoliaeth. Ond mae’n rhaid bod yn bositif ac mi fydda i yn rhoi fy ngwaith o’r arddangosfa ar Etsy,” meddai.\nGwerth £18 miliwn o gymorth\nY llun sy’n crisialu’r cyfnod clo\nMae postmon sy’n peintio wedi bod yn darlunio ei deulu yn ystod y locdown


Llys Hawliau Dynol Ewrop yn ‘rhoi hawliau’r lleiafrif dros y mwyafrif’ – Golwg360\nLlys Hawliau Dynol Ewrop yn ‘rhoi hawliau’r lleiafrif dros y mwyafrif’\n12 Ionawr 2012 am 12:57\nMae Aleod Seneddol Cymreig yn un o 10 o ASau sy’n pwyso ar David Cameron i fynd i’r afael â “phroblem” Llys Hawliau Dynol Ewrop.\nMae hi wedi dod i’r amlwg heddiw fod Prydain yn colli 3 o bob 4 achos sy’n mynd o flaen Llys Hawliau Dynol Ewrop, ac mae Aelod Seneddol Aberconwy, Guto Bebb, yn credu mai bai’r Llys yw hynny, nid Prydain.\nMae’r adroddiad, a gomisiynwyd gan grŵp o ASau meinciau cefn y Ceidwadwyr, wedi datgelu fod 270 o gyfanswm o 350 o achosion o Brydain, wedi “torri un o hawliau’r Confensiwn Hawliau Dynol” ers iddyn nhw ymuno â’r confensiwn yn 1966.\nOnd yn ôl Guto Bebb, sydd yn un o’r 10 sydd wedi galw am weithredu gan y Prif Weinidog yn sgil yr ystadegau hyn, mae’r ffigyrau’n dystioleth bod “penderfyniad y barnwyr anetholedig yn gweithio yn erbyn seneddau ar draws Ewrop.”\nMae “diffyg atebolrwydd barnwyr y Llys yn allweddol fan hyn,” meddai Guto Bebb wrth Golwg 360 heddiw.\n“Y cwestiwn ydy pwy ddylai fod yn gwneud y penderfyniadau hyn,” meddai Guto Bebb, wrth gwestiynu a ddylai llys o Ewrop gael y gair olaf ar ddeddfau a phenderfyniadau y mae gwledydd, fel Prydain, wedi eu derbyn.\n“Maen nhw’n gwrthod deddfau y mae gwlad wedi eu creu,” meddai.\nY feirniadaeth heddiw yw’r diweddaraf mewn cyfres o gwynion sy’n ymwneud â gallu Llys Hawliau Dynol Ewrop i benderfynu ar gyfreithlondeb deddfau’r 47 gwlad sydd wedi arwyddo’r Confensiwn Hawliau Dynol Ewropeaidd.\nMae’r Llys wedi dod dan y lach yn ddiweddar iawn ym Mhrydain, ar ôl iddyn nhw ddweud fod atal hawl carcharorion i bleidleisio mewn etholiadau yn groes i’w hawliau dynol. Mae’r Llys hefyd wedi eu cyhuddo o orfodi Prydain i adael i derfysgwyr aros yn y wlad.\nYn ôl Guto Bebb, mae penderfyniadau fel hyn yn dystiolaeth o’r Llys yn “ymylu ar anwybyddu hawliau’r mwyafrif er lles y lleiafrif.”\nHawliau dynol – ‘nid hawliau absoliwt’\nMae’r adroddiad a gomisiynwyd gan yr ymchwilydd cyfreithiol, Robert Broadhurst, o’r enw ‘Hawliau Dynol: Gwneud iddyn nhw weithio dros bobol y DU’, yn dweud bod hawliau dynol i’w “gwarchod” ond nad oedd y mwyafrif yn hawliau “absoliwt”.\nYr un oedd neges Guto Bebb wrth siarad â Golwg 360 heddiw, gan ddweud y dylid mynd ati i wireddu’r Mesur Hawliau Prydeinig nawr, yn hytrach na chlymu Prydain i un confensiwn hawliau dynol ar gyfer Ewrop gyfan.\n“Dwi yn cwestiynu’r angen o gael safonau sy’n gorfod bod yn unedig ar draws Ewrop,” meddai.\nMae’r Ceidwadwyr, yn draddodiadol, wedi bod yn erbyn unrhyw berthynas rhy agos gydag Ewrop, ond mae Guto Bebb yn mynnu fod y mater hwn yn codi cwestiynau mwy ’na gwrthwynebiad i berthynas glos ag Ewrop.\n“Ydi o’n wrth-Ewropeaidd i ddatgan bod angen system sy’n cymryd i ystyriaeth y gwahaniaethau mewn gwledydd ar draws Ewrop?” meddai.\n“Ar hyn o bryd mae’r Llys yn ymyrryd mewn ffordd sy’n groes i beth sy’n rhesymol – yn groes i ddisgwyliadau pobol a Llywodraeth Prydain.”\nMae Guto Bebb, ynghyd â’r naw Aelod Seneddol arall, nawr yn galw ar y Prif Weinidog David Cameron i fynd i’r afael â “diffyg atebolrwydd” Llys Hawliau Dynol Ewrop, a datgan ei gynlluniau ar gyfer y Mesur Hawliau Dynol Prydeinig.\n“Beth ydan ni eiso’i wybod yw sefyllfa’r Mesur Hawliau Prydeinig – a welwn ni hwnnw yn cael ei ddatblygu, fel oedd yn maniffesto’r Ceidwadwyr?”\nBydd David Cameron yn gwneud araith yn Strasbwrg dros y penwythnos, fel rhan o Gadeiryddiaeth Prydain o Gyngor Ewrop. Yno, mae disgwyl i’r Prif Weinidog alw am newidiadau fydd yn atal y Llys Hawliau Dynol Ewropeaidd rhag delio ag achosion os ydyn nhw eisioes wedi cael eu trafod yn “gywir” gan y llysoedd cenedlaethol.\nBrexit ‘yn costio’n ddrud i’r gyllideb Amddiffyn’\nLlygredd aer Ewrop yn gwella’n raddol


Gwrthdrawiad traffig ffyrdd angheuol ar yr A465: Teyrnged gan y Teulu | Heddlu De Cymru\nStamp amser presennol: 27/05/22 08:11:41\nGwrthdrawiad traffig ffyrdd angheuol ar yr A465: Teyrnged gan y Teulu\nMae teulu Mr Selway wedi talu'r deyrnged ganlynol iddo:\n“Fel teulu rydym yn torri ein calonnau yn sgil y ddamwain drasig sy'n golygu bod ein teulu wedi colli tad, mab, brawd, ewythr, partner a ffrind. Rydym yn gofyn i bawb roi llonyddwch i ni ar yr adeg drist iawn hon. Rydym yn gwerthfawrogi cymorth pawb yn ystod y cyfnod hwn.”\nMae pedwar unigolyn arall, dau ddyn 18 oed a 22 oed yn ogystal â dyn 25 oed o Gaerdydd a menyw 32 oed o Ddinbych-y-pysgod a gafodd eu hanafu yn y gwrthdrawiad yn parhau i gael triniaeth yn Ysbyty Athrofaol Cymru.\nYn y digwyddiad, bu Ford Fiesta glas mewn gwrthdrawiad â Renault Clio gwyn rhwng cyffordd Hirwaun a chyffordd Llwydcoed ar yr A465.\nMae Heddlu De Cymru yn apelio ar unrhyw un a allai fod wedi gweld y gwrthdrawiad neu'r ffordd roedd y Ford Fiesta yn cael ei yrru yn ardaloedd Merthyr Tudful ac Aberdâr yn yr oriau cyn y digwyddiad, neu unrhyw un a allai fod â fideo o gamera dashfwrdd o'r digwyddiad i gysylltu â ni, os nad ydynt eisoes wedi gwneud hynny.\nMae dyn 18 oed o Ferthyr Tudful wedi cael ei arestio ar amheuaeth o achosi marwolaeth drwy yrru'n beryglus, ac mae dau ddyn 22 oed a 25 oed hefyd wedi cael eu harestio mewn cysylltiad â'r digwyddiad.\nCysylltwch â Heddlu De Cymru drwy'r dulliau canlynol gan ddyfynnu cyfeirnod 2100166580:\nEr mwyn cysylltu â ni ewch i: https://bit.ly/SWPReportOnline\nNeu ffoniwch 101


Title: Newyddion mawr oddiwerth y s[er] neu Almanacc. Am y flwŷddŷn o oedran [brace] y Bŷd 5639 Crist 1690: (Ar ail ar-ol blwyddyn naid,) yn cynwŷs hela[-]ach fywedyddawl farnedlgaeth nag un amfer or blaen; at yr hwn a chwanegwŷd amryw o ganiadau nedwyddion, na byant erioed yn argraphedig or blaen. / O wneuthuriad Thomas Jones. ; yr unfed-arddeg argraphiad.\nPrint source: Newyddion mawr oddiwerth y s[er] neu Almanacc. Am y flwŷddŷn o oedran [brace] y Bŷd 5639 Crist 1690: (Ar ail ar-ol blwyddyn naid,) yn cynwŷs hela[-]ach fywedyddawl farnedlgaeth nag un amfer or blaen; at yr hwn a chwanegwŷd amryw o ganiadau nedwyddion, na byant erioed yn argraphedig or blaen. / O wneuthuriad Thomas Jones. ; yr unfed-arddeg argraphiad.\n[London]: Argraphwyd dros yr Awdr, yng Haerludd; ac ar werth ganddo ef, a chan bawb eraill ar a wertho ei Lyfrau, \nCyfarchwiliad MEDI 1689.\nCyfarchwiliad HYDREF 1689.\nCyfarchwiliad TACHWEDD 1689.\nCyfarchwiliad RHAGFYR 1689.\nBarnedigaeth rhai o'r Cymry, ar yr Annedwydd sy∣wedydd, am iddo sôn wrthynt am y pêth ni wel∣sant ar ddydd Calan-mai yn y flwyddyn 1687.\nLlyfrau Cymraeg (heblaw 'r Almanacc hwn) ar werth gan Thomas Jones, tan Lun y Cŵn yn Cyfarth y Sêr, yn Moorfields Yng▪ Haerludd: A chan bawb eraill ar a wertho ei lyfrau ef.\nCywŷdd galarnâd y werddon.\nOdl inion, ar warediad Lloegr oddiwrth babyddiaeth.\nYstyriaeth ar yr amser.\nEnglynnion: At Tho. Jones.\nAtteb anghyson Tho. Jones.\nSywedyddawl, A chyffredinawl farnedi∣gaeth, am y Flwyddyn o oed Jesu, 1690.\nDatguddiad, ac Affaithiolaeth y deffygiadau a ddigwŷddant ar yr haul a'r lleuad, yn y flwŷddŷn o oed Jesu, 1690.\nY nodau Cyffredinawl, a'r Symmŷdawl ymprydiau yn y flwŷddŷn, 1690.\nCyfarchwyliad CHWEFROR. 1690.\nCyfarchwyliad EBRILL. 1690.\nCyfarchwyliad GORPHENAF. 1690.\nCyfarchwyliad AWST. 1690.\nCyfarchwyliad MEDI. 1690.\nCanlyniad o'r Athrawiaeth i wybod Beiau ac Anafau, Cerdd-Dafod, sef, y rhai a ddylid eu gochel ymhob Cerdd dda, yn gystal mewn Cywyddau, Odlau ac Englynion, &c.\nnglynnion marwnad y sywedydd, ar ol rhoddi allan yr anwir air o'i farwolaeth ef.\nYchydig o (wael a diwres) Englynnion, o goffder aeth yr Awdr, am ei anwyl gyfaill, a'r Enw Brydydd, Syr-Rŷs Cadwalader o Gonwŷ.\nCarol ynghylch ganedigaeth Crist ai ddioddefain Cymwys iw ganu ar ddydd natalic.\nDechrau Carol Plygen i'r Seren Wyl iw ganu ar forDdydd Ystwyll.


Llywodraeth Cymru yn cyflwyno Bil i herio Trade Union Act Llywodraeth y DU, a fydd yn cael effaith ‘niweidiol ac yn achosi rhwygiadau’ | LLYW.CYMRU\nLlywodraeth Cymru yn cyflwyno Bil i herio Trade Union Act Llywodraeth y DU, a fydd yn cael effaith ‘niweidiol ac yn achosi rhwygiadau’\nY llynedd, pasiodd Llywodraeth y DU y Trade Union Act 2016. Bydd y Ddeddf honno’n pennu trothwyon newydd llym o ran canran y pleidleisiau o blaid streicio yn y gwasanaethau cyhoeddus, a bydd hefyd yn monitro ac yn cyfyngu ar y gweithgareddau y mae undebau llafur yn ymgymryd â nhw er mwyn cefnogi’r gweithlu.\nMae’r GIG, addysg, llywodraeth leol, a’r gwasanaeth tân yn enghreifftiau o wasanaethau cyhoeddus sydd wedi’u datganoli ac maent felly, yn gyfrifoldeb i Gynulliad Cenedlaethol Cymru\nByddai Bil Llywodraeth Cymru yn datgymhwyso’r rhannau hynny o Ddeddf y DU sy’n ymwneud â’r gwasanaethau hynny.\nOs caiff y Bil ei basio gan y Cynulliad, bydd y darpariaethau a ganlyn yn cael eu gwrthdroi: y ddarpariaeth sy’n pennu trothwy lle mae’n ofynnol i 40% o’r rheini sy’n bwrw pleidlais bleidleisio o blaid streicio, darpariaethau’n ymwneud â rhoi amser i undebau llafur wneud gwaith yr undeb (amser cyfleuster), ac amodau ar ddidynnu taliadau aelodaeth undebau llafur o gyflogau (didynnu drwy’r gyflogres).\nErs i’r Trade Union Act gael ei chyflwyno, mae Llywodraeth Cymru wedi bod yn gweithio mewn partneriaeth agos â’r undebau llafur a chyflogwyr ar ei chynigion hi.\nCyn i’r Bil gael ei gyflwyno, dywedodd Mark Drakeford, yr Ysgrifennydd dros Lywodraeth Leol:\n“Rydyn ni wedi dweud o’r cychwyn cyntaf nad oedd angen y Trade Union Act ac y byddai’n arwain at fwy o wrthdaro rhwng cyflogwyr a gweithwyr, gan danseilio gwasanaethau cyhoeddus a’r economi yn hytrach na’u cefnogi.\n“Mae partneriaethau cymdeithasol yn seiliedig ar barch at waith yr undebau llafur ac at hawliau eu haelodau. Yng Nghymru, mae cyflogwyr a’r mudiad undebau llafur yn gweithio gyda’i gilydd mewn ffordd adeiladol. Dydyn ni ddim yn barod i adael y Trade Union Act danseilio’r ffordd o weithio rydyn ni wedi’i meithrin yr ochr hon i’r ffin.\n“Nid yn unig y mae Deddf y DU yn cael effaith niweidiol ac yn achosi rhwygiadau, ond mae hefyd yn ymyrryd â pholisïau sydd wedi’u datganoli ac â phwerau Cynulliad Cenedlaethol Cymru.\n“Byddai adrannau allweddol ar drothwyon o ran canran y pleidleisiau, amser cyfleuster, a didynnu drwy’r gyflogres, yn golygu y byddai’n anoddach darparu gwasanaethau cyhoeddus datganoledig yng Nghymru, gan newid y cydbwysedd yn y berthynas rhwng cyflogwyr ac undebau.\n“Nod y Bil hwn yw ceisio sicrhau na fydd darpariaethau niweidiol Deddf y DU yn gymwys i wasanaethau cyhoeddus yng Nghymru.”\nWrth siarad ar ôl i’r Bil gael ei gyhoeddi, dywedodd Martin Mansfield, Ysgrifennydd Cyffredinol TUC Cymru:\n“Mae’r Bil pwysig hwn yn un i’w groesawu’n fawr, a’i hanfod yw amddiffyn gallu’r undebau, cyflogwyr a Llywodraeth Cymru i weithio mewn partneriaeth yn y gwasanaethau cyhoeddus yng Nghymru.\n“Mae Llywodraeth Cymru yn mynd ati heddiw i roi partneriaeth ar waith. Addawodd Prif Weinidog Cymru ac Ysgrifennydd y Cabinet y byddent yn sefyll yn gadarn gyda gweithwyr yn y sector cyhoeddus yng Nghymru, ac maen nhw wedi gwireddu’r addewid hwnnw.\n“Mae’n ffordd ni o weithredu yma yng Nghymru yn llwyddo i atal anghydfod a gweithredu diwydiannol. Heb y Bil hwn, byddai Trade Union Act y DU yn troi’r cloc yn ôl ar ddatganoli ac yn bygwth tanseilio’n ffordd ni o weithredu ar sail partneriaethau cymdeithasol. Rhaid i Lywodraeth San Steffan barchu ewyllys ddemocrataidd pobl Cymru yn hytrach na cheisio ymyrryd mewn gwasanaethau na chawson nhw eu hethol i’w rhedeg.”


Annog cleifion anadlol i ymuno â gwasanaeth ar-lein newydd Hywel Dda – Llanelli Online News\nGwynoro Jones 2nd July 2020 2 min read\nBYDD dros 2,000 o bobl sy’n derbyn gofal gan wasanaeth anadlol Bwrdd Iechyd Prifysgol Hywel Dda yn derbyn llythyr yn ystod yr ychydig ddyddiau nesaf yn eu gwahodd i ddechrau defnyddio Patients Know Best (PKB), gwasanaeth ar-lein newydd sydd wedi’i gynllunio i wella profiad claf a mynediad at wasanaethau a gwybodaeth y GIG.\nSystem ddiogel yw Patients Know Best sy’n eich galluogi i gael gafael ar wybodaeth mewn perthynas â’ch iechyd yn unrhyw le, ar unrhyw adeg ac sy’n eich rhoi chi, y claf, yng ngofal o’ch data meddygol. Mae eich cofnod wedi’i amgryptio fel mai dim ond chi a’r rhai rydych chi’n rhoi caniatâd iddynt sy’n cael mynediad iddo.\nBydd y system hefyd yn darparu lle diogel ar-lein i weld eich llythyrau apwyntiadau; caniatáu ichi olrhain a monitro eich iechyd a’ch symptomau; a darparu mynediad i lyfrgell o adnoddau iechyd i gynorthwyo i reoli eich iechyd.\nDywedodd Prif Weithredwr Bwrdd Iechyd Prifysgol Hywel Dda Steve Moore: “Mae’n wych gallu cynnig y gwasanaeth ar-lein newydd hwn i’n cleifion anadlol ac rydym yn gobeithio ei gyflwyno i wasanaethau eraill cyn gynted â phosibl.\n“Mae gwneud gwell defnydd o dechnoleg i alluogi bod ein cleifion yn cael mynediad at ofal a gwybodaeth wedi bod yn flaenoriaeth allweddol i ni ac mae’r pandemig wedi ei gyflymu.\n“Hoffwn ddiolch i’r holl dimau sy’n ymwneud â sicrhau bod Patients Know Best ar-lein yn Hywel Dda ac annogaf ein cleifion yn gryf i arwyddo os ydych chi’n derbyn gwahoddiad gennym ni.”\nOs ydych chi’n derbyn llythyr gwahoddiad gennym ni i gofrestru gyda Patient Knows Best, bydd eich llythyr yn cynnwys cod gwahoddiad a mynediad i ymuno.\nMae adborth cleifion ar Patient Knows Best wedi dangos: “Yn wirioneddol ddefnyddiol ac yn hawdd ei ddefnyddio ac yn ffordd wych o wirio pryd mae angen cyngor” ac “yn bersonol mae’r ap PKB yn adnodd defnyddiol iawn sy’n hawdd ei ddefnyddio, ac i allu cyfathrebu â gweithiwr proffesiynol yn help mawr. ”\nGobeithiwn y bydd y llythyr a’r daflen wybodaeth yn helpu i ateb unrhyw gwestiynau sydd gennych ond peidiwch ag oedi cyn cysylltu â’n tîm Gwella a Thrawsnewid gan ddefnyddio’r manylion cyswllt ar y llythyr os oes gennych unrhyw gwestiynau pellach.\nTags: Bwrdd Iechyd Hywel Dda cleifion anadol\nPrevious Galw holl Ed Sheerans ac Ariana Grandes y dyfodol – amser rhoi her i’ch sgiliau cyfansoddi!\nNext Rheol Covid aros yn lleol dod i ben yng Nghymru Llun 6 Gorffennaf


Gwelliant - Iechyd Cyhoeddus Cymru\nYn y gwaith neu yn ein bywydau adref, rydym ni gyd yn gwella popeth bob dydd.\nGallai hyn olygu ailddrafftio ffurflenni yn y gwaith, er mwyn iddyn nhw wneud synnwyr i bawb sy’n eu defnyddio nhw.\nGallai hyn olygu dechrau rhaglen redeg o’r soffa i 5k, neu wella eich cydbwysedd gwaith-bywyd.\nMae rhai cynigion yn llwyddo – mae rhai yn methu. Ni waeth beth yw’r canlyniad, fodd bynnag, y syniad eich bod chi eisiau gwella sy’n bwysig.\nOnd beth yw’r cysyniad i welliant – a sut gall ei helpu ni?\nMeddyliwch sut rydych wedi ystyried gwneud sefyllfa’n well:\nSut oeddech chi’n gwybod bod rhywbeth ddim yn gweithio?\nPwy arall y gwnaethoch ei gynnwys yn eich tîm?\nSut gwnaethoch brofi newidiadau i’w wneud yn well?\nSut oeddech chi’n gwybod eich bod chi wedi gwneud pethau’n well?\nA wnaeth y ffordd newydd, well, bara?\nMae gwelliant yn ymwneud â darparu strwythur syml a hawdd i ateb y cwestiynau hyn.\nGwelliant yw dysgu am y system lle rydych chi’n gweithio, profi ffyrdd i wneud iddo weithio’n well i chi, eich tîm, a’r bobl rydych chi’n gofalu amdanynt – i roi’r cyfle gorau iddo lwyddo.\nSut ydych chi’n cyflwyno gwelliant?\nNid yw gwelliannau’n digwydd dros nos: rhaid eu cynllunio a’u cyflwyno’n drefnus mewn modd diogel - i sicrhau bod unrhyw newidiadau a wnewch yn welliannau hirdymor er gwell.\nMae modelau, prosesau a thechnegau i’ch helpu i wneud hyn yn effeithiol; gyda’i gilydd, caiff y rhain eu hadnabod fel ‘Gwyddor Gwelliant’.\nGall Academi Gwelliant Cymru eich helpu i ddysgu mwy am hyn.\nGwasanaethau Gwelliant Cymru\nMae hanfod beth rydym ni’n ei wneud yn dechrau gyda ni’n arwain gwelliant, gan ddefnyddio Fframwaith Gwelliant Cymru a Q Lab Cymru*, rydym ni’n cyflwyno cyfres o raglenni Cymru gyfan Gwelliant Cymru. Trwy’r rhaglenni hyn, rydym ni’n gallu mewnosod ymagwedd gwelliant Cymru gyfan mewn meysydd blaenoriaethol.\nRydym ni’n mewnosod sgiliau gwelliant trwy Academni Gwelliant Cymru. Yng ngham nesaf y daith gwelliant, bydd yr Academi yn cynnig amrywiaeth o gyrsiau, offer, hyfforddwyr a chynghorwyr - a bydd pob un ohonynt yn cael eu hybu gan ein safonau gwelliant Cymru gyfan.\nEr mwyn helpu ein pobl i wella’n barhaus, mae’n hanfodol ein bod ni’n hyrwyddo gwelliant yn barhaus. Ni yw’r llais dros welliant yng Nghymru, yn darparu llwyfan i rannu dysgu a straeon gwelliant, yn ogystal â chyfleoedd i rwydweithio a chymorth.\nEwch i adran Academi Gwelliant Cymru i ddechrau ar eich taith gwelliant.


Cadair Hamdden Clasurolgweithgynhyrchwyr a Chyflenwyr | James Bond\nHafan > Cynnyrch > Cadair Hamdden Clasurol\nMae'r gadair hamdden glasurol yn un o brif gynhyrchion James Bond furnitre. Rydym yn credu'n gryf yn y cysyniad o 'gwsmer yn gyntaf, enw da yn gyntaf' ac yn trin pob cwsmer yn ddiffuant. Rydym yn ymdrechu i fodloni eu gofynion a datrys eu amheuon. Mae gan y cynhyrchion ansawdd da a phris rhesymol. Rydym yn edrych ymlaen yn ddiffuant at eich ymholiad a'ch sgwrs fusnes!\nCadeiriau hamdden dodrefn clasurol James Bond （Llwyd ysgafn a siampên） A970\nGall dodrefn clasurol James Bond, cadair hamdden adael i berson deimlo'n hamddenol, gadael i berson ymlacio. Ei grefftwaith cain, cerflun tri dimensiwn, fel gwaith celf. Mae gan ddodrefn clasurol gannoedd o flynyddoedd o hanes, gwerth a blas hanesyddol iawn, mor boblogaidd iawn gyda phobl. Gobeithio y gall pawb hefyd gael y dodrefn clasurol y maen nhw eu hunain yn ei hoffi.\nCadair lolfa glasurol Moethus Broffesiynol - gan wneuthurwyr Gogoniant James Bond\nMae cadeirydd hamdden clasurol James Bond yn mabwysiadu ffrâm bren solet. Mae'n gryf iawn ac yn wydn. Mae'r gadair hamdden glasurol foethus hon wedi'i gwneud o ffabrig Gwlad Belg, gyda phatrymau coeth, patrymau llew, yn cynrychioli pŵer, pŵer, ac ati. Gobeithio y gallwch ei hoffi.\nCadair hamdden Clasurol James Bond Cadair hamdden 14k aur a phren solet A213\nCadair hamdden glasurol James Bond, dewch â math o awyrgylch hamdden i bobl, dewch â naws hamddenol i bobl, dewch â theimlad hapus i bobl! Mae nid yn unig yn brydferth, ond hefyd yn werthfawr iawn. Ein ffrind da ydyw, ewch gyda ni i dreulio amser hamdden, gadewch inni gael ymlacio da.\nDodrefn Clasurol Aur Coch a Glas James James Bond Cadair Hamdden\nMae cadeiriau hamdden clasurol aur a glas 14k yn glasur James Bond dodrefn prif gynhyrchion. Cysylltwch â James Bond i wybod mwy clasurol manylion cadeiriau hamdden. + https: //jamesbond-furniture.com


Rhaglen ar gyfer Pwyllgor Cynllunio ar Dydd Llun, 13eg Mehefin, 2016, 1.00 y.h.\nDydd Llun, 13eg Mehefin, 2016 1.00 y.h.\ntudalennau blaen y rhaglen PDF 386 KB\ncofnodion wedi eu cyhoeddi PDF 382 KB\nY Cynghorwyr Endaf Cooke, Hefin Williams a Roy Owen (Aelod lleol).\n(a) Datganodd yr aelodau canlynol fuddiant personol mewn perthynas â’r eitem a nodir isod:\n· Y Cynghorydd Gruffydd Williams (a oedd yn aelod o’r Pwyllgor Cynllunio hwn), yn eitem 5.4 ar y rhaglen - cais cynllunio rhif C16/0310/46/LL - Penclawdd Llangwnnadl, Pwllheli, oherwydd ei fod yn canlyn gyda chwaer yr ymgeisydd: eitem 5.7 ar y rhaglen - cais Cynllunio rhif C16/0375/42/LL - rhandiroedd Nefyn oherwydd ei fod ar y rhestr aros am randir: eitem 5.11 ar y rhaglen - cais cynllunio rhif C15/1353/42/LL - Fferm Porthdinllaen, Morfa Nefyn oherwydd bod ei dad yn berchen Parc Carafanau yn Pistyll, llai na 6 milltir i ffwrdd\n· Y Cynghorydd Owain Williams (a oedd yn aelod o’r Pwyllgor Cynllunio hwn), yn eitem 5.7 ar y rhaglen - cais cynllunio rhif C16/0375/42/LL - rhandiroedd Nefyn oherwydd bod ei fab ar y rhestr aros am randir: eitem 5.11 ar y rhaglen cais cynllunio rhif C15/1353/42/LL - Fferm Porthdinllaen, Morfa Nefyn oherwydd ei bod yn berchen Parc Carafanau yn Pistyll, llai na 6 milltir i ffwrdd\nb) Datganodd y swyddogion canlynol fuddiant personol mewn perthynas â’r eitem a nodir isod\n· Rhun ap Gareth yn eitem 5.1 ar y rhaglen cais cynllunio C14/1228/14/LL - Parciau Bach, Ffordd Bangor , Caernarfon oherwydd ei fod yn adnabod y gwrthwynebydd\n· Gareth Roberts yn eitem 5.8 ar y rhaglen – cais Cynllunio C16/0399/17/LL – Cae Ymryson, Carmel oherwydd mai ef oedd yr ymgeisydd\nRoedd yr Aelodau a’r swyddogion o’r farn ei fod yn fuddiant oedd yn rhagfarnu a gadawsant y Siambr yn ystod y drafodaeth ar y cais a nodir.\nc) Datganodd yr aelodau canlynol eu bod yn aelodau lleol mewn perthynas â’r eitemau a nodir:\n· Y Cynghorydd Ioan Ceredig Thomas, (nad oedd yn aelod o’r Pwyllgor Cynllunio hwn), yn eitem 5.1 ar y rhaglen, (cais cynllunio rhifau C14/1228/14/LL)\n· Y Cynghorydd Trevor Edwards, (nad oedd yn aelod o’r Pwyllgor Cynllunio hwn), yn eitem 5.2 ar y rhaglen, (cais rhif C16/0149/15/LL)\n· Y Cynghorydd Eirwyn Williams (a oedd yn aelod o’r Pwyllgor Cynllunio hwn), yn eitem 5.3 (cais cynllunio rhif C16/0292/35/LL)\n· Y Cynghorydd Seimon Glyn (a oedd yn aelod o’r Pwyllgor Cynllunio hwn), yn eitem 5.4 (cais cynllunio rhif C16/0310/46/LL)\n· Y Cynghorydd Dilwyn Lloyd (nad oedd yn aelod o’r Pwyllgor Cynllunio hwn), yn eitem 5.5 (cais cynllunio rhif C16/0337/17/LL) a 5.8 (cais cynllunio rhif C16/0399/17/LL)\n· Y Cynghorydd Gruffydd Williams (a oedd yn aelod o’r Pwyllgor Cynllunio hwn), yn eitem 5.7 (cais cynllunio rhif C16/0399/17/LL)\n· Y Cynghorydd Siân Wyn Hughes (nad oedd yn aelod o’r Pwyllgor Cynllunio hwn), yn eitem 5.11 (cais cynllunio rhif C15/1358/42LL)\nYmneilltuodd yr Aelodau a oedd yn aelod o’r Pwyllgor Cynllunio i ochr arall y Siambr yn ystod y drafodaeth ar y ceisiadau dan sylw ac ni fu iddynt bleidleisio ar y materion hynny.\nBydd y Cadeirydd yn cynnig y dylid llofnodi cofnodion cyfarfod o’r pwyllgor hwn a gynhaliwyd 16 Mai 2016 fel rhai cywir\nLlofnododd y Cadeirydd gofnodion cyfarfod blaenorol y pwyllgor hwn a gynhaliwyd ar 16 Mai 2016, fel rhai cywir yn ddarostyngedig ar gywiro paragraff 4 (b) yn y fersiwn Saesneg.\n‘4(b) The local member (a member of this Planning Committee) stated that she had no objection to the application and that competition with other businesses within the area in question was not a reason to refuse the application. However, concerns had been highlighted by nearby residents yet it was trusted that the concerns regarding odour would be alleviated by the extraction system. She could not see how it could be refused and stated that the use of the property was to be welcomed rather than to stand empty and deteriorate.’\nI gyflwyno adroddiad y Pennaeth Adran Rheoleiddio\nCais Rhif C14/1228/14/LL - Parcia Bach, Ffordd Bangor, Caernarfon PDF 585 KB\nAddasu rhan o'r adeilad amaethyddol presennol ar gyfer 11 cybiau cwn ynghyd â lleoli tanc storio carthion gerllaw\nAddasu'r rhan o'r adeilad amaethyddol presennol ar gyfer 11 cybiau cwn ynghyd a lleoli tanc storio carthion gerllaw Parcia Bach, Bangor Road, Caernarfon, LL55 1TP\nRoedd Aelodau’r Pwyllgor wedi ymweld â’r safle\n(a) Ymhelaethodd yr Uwch Swyddog Rheolaeth Datblygu ar gefndir y cais, gan nodi bod y cais wedi ei ohirio yn y Pwyllgor Cynllunio dyddiedig 16.05.16 er mwyn cynnal ymweliad safle. Amlygwyd bod yr adroddiad wedi ei ddiwygio i amlygu\n· bod aelodau’r Pwyllgor yn pryderu ynglŷn ag effaith y bwriad ar fwynderau preswyl trigolion cyfagos ar sail sŵn ag aflonyddwch ac addasrwydd y fynedfa bresennol i’r safle\n· cyfeiriad at anheddau unigol yn hytrach nag yn cyffredinoli'r anheddau sydd wedi eu lleoli o fewn ardal Parciau sydd i dde ddwyrain y safle\nNodwyd mai cais llawn ydoedd i addasu rhan o’r adeilad amaethyddol presennol ar gyfer 11 o gytiau cŵn ynghyd a lleoli tanc storio carthion gerllaw, creu uned arwahan i gadw cŵn pe byddent yn dioddef o haint neu salwch ynghyd a lolfa/swyddfa ac ystafell paratoi bwyd. Lleolir y safle ar gyrion gorllewinol Caernarfon mewn ardal rhannol wledig sy’n cynnwys anheddau preswyl wedi eu lleoli ar wasgar i’r gogledd, gorllewin ac i’r de-ddwyrain o safle’r cais.\n(b) Cydnabyddai Swyddog yr Amgylchedd y gallai cytiau cŵn fod â photensial i gynhyrchu lefelau uchel o sŵn a hynny yn effeithio mwynderau preswylwyr cyfagos ac yn niwsans statudol. Nodwyd yr angen i ystyried ffactorau megis, agosatrwydd at anheddau sensitif sŵn, insiwleiddio'r adeilad, dyluniad y cytiau a maint yr ardal ymarfer.\nNodwyd yn ddelfrydol byddai asesiad sŵn yn amlygu sŵn derbyniol, sŵn disgwyliedig i’r annedd agosaf a mesuriadau i wanhau sŵn. Argymhellwyd y dylai cynllun rheoli sŵn ffurfiol gael ei gynhyrchu gan yr ymgeisydd a’i gytuno gyda Gwasanaeth Iechyd yr Amgylchedd. Awgrymwyd y dylai cynllun rheoli sŵn ystyried sut y gellid gwanhau sŵn pellach a sut i reoli'r cytiau cŵn er mwyn atal lefelau annerbyniol o sŵn e.e., presenoldeb 24 awr ac amseroedd penodol o ymarfer a bwydo. Nodwyd bod digon o wybodaeth i brofi y gellid rheoli sŵn i lefelau derbyniol a cynigiwyd amodau i adlewyrchu hyn.\n(c) Yn manteisio ar yr hawl i siarad nododd gwrthwynebydd y pwyntiau canlynol:\n· Bod problemau gyda chyflenwad dŵr i’r safle. Y broblem yn anodd ei datrys gan mai anodd yw cael at y cyflenwad dŵr. Y broblem yn debygol o gynyddu wrth olchi'r cytiau cŵn\n· Cytiau cŵn sydd yma ac nid parlwr – newid mawr i ddefnydd sied amaethyddol\n· Dim cymwysterau amlwg\n· Y bwriad yn agos at fusnes Gwely a Brecwast - pryder bod un busnes yn mynd i gael effaith ar y llall ac y bydd profiadau gwael yn cael eu rhannu ar safleoedd megis Trip Advisor\n· Y bwriad yn debygol o greu llygredd sŵn mewn ardal breswyl\n(ch) Yn manteisio ar yr hawl i siarad nododd asiant yr ymgeisydd y pwyntiau canlynol:-\n· Siomedig iawn gyda sylwadau'r gwrthwynebwyr\n· Y bwriad ... gweld y cofnod llawn ar gyfer eitem 5.1\nCais Rhif C16/0149/15/LL - Tir yng nghefn 3, Stryd Newton, Llanberis PDF 756 KB\nCodi annedd deulawr gyda tair llofft\nCodi annedd deulawr gyda thair llofft\n(a) Ymhelaethodd yr Uwch Swyddog Rheolaeth Datblygu ar gefndir y cais, gan nodi mai cais llawn ydoedd i godi tŷ deulawr ar lecyn o dir y tu cefn i Stryd Newton ac i’r de o Stryd y Dŵr a Stryd y Ffynnon o fewn pentref Llanberis ac oddi fewn i ffin datblygu fel y’i cynhwysir yng Nghynllun Datblygu Unedol Gwynedd (CDUG) . Eglurwyd bod y tŷ ar ffurf “L” er mwyn gwneud y gorau o’r safle o safbwynt dyluniad a mwynderau. Byddai hyn hefyd yn lleihau effaith ac ad-drawiad y strwythur ar y tirlun gan dorri i fyny edrychiadau allanol y tŷ Adroddwyd bod y safle yn cael ei wasanaethu oddi ar rodfa breifat sydd â chysylltiad gyda ffordd sirol ddi-ddosbarth ymhellach ymlaen. Mae’r ffordd hefyd yn gwasanaethu nifer o fodurdai preifat ynghyd a chefnau tai Stryd Newton.\nSaif y safle ar lwyfandir uwchben anheddau a strydoedd cyfagos. Yn dilyn pryderon gan yr Awdurdod Cynllunio Lleol ynglŷn ag effaith cynllun y tŷ gwreiddiol ar fwynderau preswyl trigolion cyfagos ynghyd a’i effaith ar fwynderau gweledol a’r tirlun lleol, cyflwynwyd cynlluniau diwygiedig i suddo’r tŷ 1m yn is i mewn i’r tir, diwygiadau i’r rhai o’r ffenestri ac ail leoli’r tŷ 1m ymhellach i ffwrdd o dalcen tŷ rhif 13 Stryd y Ffynnon.\nYn unol â pholisi CH4 mae’r egwyddor o godi tŷ newydd oddi fewn i ffin datblygu yn cymeradwyo cynigion am dai newydd ar safleoedd sydd heb eu dynodi o fewn ffiniau datblygu pentrefi a chanolfannau lleol os gellid cydymffurfio a’r meini prawf perthnasol. Yn unol â pholisi C1 credir bod yr egwyddor o godi tŷ ar y safle hwn yn dderbyniol oherwydd bod y tir o fewn ffiniau trefi a phentrefi sydd yn brif ffocws ar gyfer datblygiadau newydd.\nEr amlygrwydd y safle yn y tirlun lleol credir mai dim ond golygfeydd ysbeidiol ceir o’r tŷ ei hun gan ystyried gosodiad a dyluniad y tai a’r strydoedd o’i amgylch ac na fydd ei effaith ar fwynderau gweledol yn fwy nag effaith anheddau cyffelyb o fewn y pentref ac sydd wedi eu lleoli ar dir uchel. Dyma, yn wir, yw natur a chymeriad pentref Llanberis. Ni ystyriwyd felly y bydd y bwriad, fel mae wedi ei ddiwygio, yn cael effaith sylweddol annerbyniol ar fwynderau preswyl a chyffredinol deiliaid sy’n byw yn nalgylch safle’r cais.\nAdroddwyd bod y gwrthwynebiadau cynllunio perthnasol wedi derbyn ystyriaeth lawn yn yr asesiad ac nad oedd unrhyw fater yn gorbwyso’r ystyriaethau polisi a’r cyngor perthnasol a nodwyd. Nodwyd bod y bwriad fel y mae wedi ei ddiwygio yn dderbyniol ac yn cydymffurfio a’r polisïau a chanllawiau cynllunio lleol a chenedlaethol perthnasol fel y nodwyd yn yr adroddiad ac nad oedd unrhyw ystyriaeth cynllunio faterol yn gwrth-ddweud hyn.\n(b) Yn manteisio ar yr hawl i siarad nododd asiant yr ymgeisydd y pwyntiau canlynol:-\n· Ei fod yn derbyn adroddiad y swyddog\n· Ei fod yn derbyn bod ffenestri'r llofftydd yn goredrych, ond ... gweld y cofnod llawn ar gyfer eitem 5.2\nCais Rhif C16/0292/35/LL - Tir gyferbyn Gwesty George IV, Stryd Fawr, Cricieth PDF 656 KB\nCais i newid amod 3 o ganiatad cynllunio C13/0028/35/AM er mwyn ymestyn yr amser a roddwyd i gyflwyno'r materion a gadwyd yn ôl.\nCynlluniau , eitem 5.3 PDF 746 KB\nCais i newid amod 3 o ganiatâd cynllunio C13/0028/35/AM er mwyn ymestyn amser a roddwyd i gyflwyno’r materion a godwyd yn ôl.\n(a) Ymhelaethodd y Rheolwr Rheolaeth Datblygu ar gefndir y cais gan nodi mai cais llawn ydoedd i ddiwygio amod 3 o ganiatâd cynllunio amlinellol C13/0028/35/AM er mwyn ymestyn yr amser a roddwyd i gyflwyno’r materion a gadwyd yn ôl. Mae’r datblygiad yn golygu codi 34 uned breswyl i’r henoed, un llety warden a 2 llety staff a chyfleusterau cymunedol. Byddai’r bwriad hefyd yn darparu 18 llecyn parcio ar gyfer defnydd yr unedau preswyl a 15 llecyn parcio i ddefnydd Gwesty’r George IV yr ochr arall i’r Stryd Fawr. Mae’r safle yn gorwedd o fewn y ffin datblygu a hefyd o fewn yr Ardal Gadwraeth.\nAmlygwyd nad oedd unrhyw newid i’r cynllun, nac i’r cynllun a ganiatawyd drwy apêl yn flaenorol. Amlygwyd bod egwyddor y bwriad wedi ei dderbyn ac eisoes wedi ei sefydlu gan Arolygydd mewn penderfyniad apêl, a thrwy’r caniatâd cynllunio amlinellol pellach er mwyn ymestyn amser. Gyda cheisiadau o’r fath, nodwyd fod gofyn ystyried os yw amgylchiadau neu sefyllfa polisi cynllunio wedi newid ers caniatáu’r cais hwn yn wreiddiol. Dim ond os oedd tystiolaeth o newid sylweddol mewn sefyllfa y gellid cysidro’r bwriad yn wahanol yng nghyd destun y polisïau hyn. Nodwyd bod datblygiad o’r math yma yn parhau i gyd fynd a Strategaeth Partneriaeth Tai Gwynedd a Strategaeth Comisiynu Pobl Hŷn.\nNodwyd bod Datganiad Ieithyddol cyfredol wedi ei gyflwyno fel rhan o’r cais yn cynnwys gwybodaeth benodol ynglŷn â’r ardal, y boblogaeth leol ag effaith y datblygiad ar faterion perthnasol. Roedd yr adroddiad yn cydnabod pwysigrwydd yr iaith Gymraeg a’r ystyriaeth y dylid ei rhoi i’r holl ystyriaethau perthnasol.\nNodwyd bod yr holl faterion perthnasol gan gynnwys y gwrthwynebiadau wedi eu hystyried ac nad oedd y bwriad o ymestyn yr amser a roddwyd ar ganiatâd amlinellol C13/0028/35/AM er mwyn cyflwyno’r materion a gadwyd yn ôl, yn groes i’r polisïau na’r canllawiau lleol a chenedlaethol a nodir o fewn yr asesiad. Nodwyd nad oedd unrhyw faterion cynllunio perthnasol eraill sy’n datgan i’r gwrthwyneb ac ystyriwyd bod y bwriad yn parhau i fod yn dderbyniol yn ddarostyngedig i amodau perthnasol ac fel y rhoddwyd ar y cais amlinellol a ganiatawyd yn flaenorol.\n(b) Yn manteisio ar yr hawl i siarad nododd gwrthwynebydd y pwyntiau canlynol:\n· Y cais wedi ei gyflwyno yn wreiddiol yn 2009 am 38 o fflatiau.\n· Y datblygiad tu allan i ffin datblygu Criccieth ac nad oedd galw am y bwriad\n· Cyngor Gwynedd wedi gwrthod yn wreiddiol ond y cynlluniau wedi eu caniatáu yn dilyn apêl\n· Nid oedd dim datblygiad i'r safle ers 7 mlynedd ac felly hyn yn profi nad oedd galw am ddatblygiad o’r fath\n· Caniatawyd estyniad amser eisoes yn 2013 - dim rhesymau digonol i ganiatáu estyniad amser pellach\n· Nid oedd bwriad i ddatblygu'r safle ond cadw'r tir a’i werthu am y pris uchaf\n· Cariad ... gweld y cofnod llawn ar gyfer eitem 5.3\nCais Rhif C16/0310/46/LL - Penclawdd, Llangwnnadl, Pwllheli PDF 604 KB\nEstyniad i safle carafanau teithiol yn cynnwys ymestyn tir a chynyddu nifer o 8 i 22 uned deithiol ynghyd a chodi bloc cyfleusterau newydd.\nEstyniad i safle carafanau teithiol yn cynnwys ymestyn tir a chynyddu nifer i 8 i 22 uned deithiol ynghyd a chodi bloc cyfleusterau newydd.\na) Ymhelaethodd y Rheolwr Rheolaeth Datblygu ar gefndir y cais gan nodi mai cais ydoedd ar gyfer ymgymryd â gwelliannau i safle carafanau teithiol presennol ynghyd ac ymestyn y safle i’r caeau tua’r gorllewin a’r gogledd orllewin o’r safle presennol. Roedd y gwelliannau yn cynnwys:\n• Cynyddu nifer o unedau teithiol o 8 i 22\n• Ail leoli man chwarae a chreu man chwarae newydd\n• Dymchwel bloc toiledau presennol a chodi adeilad newydd i gynnwys toiledau a chawodydd\n• Creu ardal gwastraff / ailgylchu a sychu\n• Gwaith tirlunio.\nNodwyd bod y safle wedi ei leoli yng nghefn gwlad ac o fewn Ardal Gwarchod y Dirwedd a’r Tirwedd o Ddiddordeb Hanesyddol Eithriadol. Saif y safle tu ôl i eiddo Penclawdd a Sŵn y Wylan sydd wedi eu lleoli ger ffordd sirol dosbarth 2 y B4417 rhwng Tudweiliog a Penygroeslon. Mae mynedfa i’r safle gan drac cerbydol sengl.\nAmlygwyd bod rhai agweddau o’r bwriad yn dderbyniol fel ffordd i uwchraddio’r safle, ond nid oedd y Cyngor yn fodlon fod y bwriad yn ei gyfanrwydd, yn arbennig y cynnydd sylweddol o fynedfa is-safonol, yn dderbyniol. Nodwyd nad oedd y tir naill ochr i’r fynedfa ym mherchnogaeth yr ymgeisydd ac felly nad yw’n bosibl rhoddi amodau i wneud gwelliannau i’r fynedfa hynny (gwelir o hanes y safle mae methiant fu ymgais o’r fath ar y cais blaenorol C12/0438/46/LL). Ystyriwyd felly nad oedd dewis ond argymell gwrthod y cais ar sail diogelwch ffyrdd yn sgil y defnydd cynyddol o fynedfa is-safonol ac nad oedd modd ei wneud yn ddigonol i gwrdd â gofynion priffyrdd a pholisi CH33 o GDUG.\nb) Nododd yr Aelod lleol (a oedd yn aelod o’r Pwyllgor Cynllunio hwn) y sylwadau canlynol:\n· Ei fod yn cytuno gyda chynnwys yr adroddiad\n· Bod y cais yn cydymffurfio a holl agweddau cynllunio gyda bwriad o wella safonau a chreu cyfleusterau - y maen tramgwydd yw’r fynedfa\n· A oedd modd gosod amodau caeth i reoli defnydd o’r fynedfa - cynnig bod cyfrifoldeb ar y perchennog i fod yn bresennol wrth i garafanau fynd a dod\n· Drych wedi ei osod ar y clawdd i wella gwelededd\n· Annog trafodaethau gyda phriffyrdd a gorfodaeth cynllunio\n· Derbyn nad yw'r fynedfa yn ddelfrydol, ond os mae derbyn 8 yn dderbyniol a fuasai modd rheoli'r sefyllfa i geisio mwy.\n· Awgrym bod modd rheoli cyfeiriad ‘mewn ac allan’ i’r safle\n· Y fenter yn fywoliaeth i deulu ifanc\nc) Mewn ymateb i’r sylw, amlygodd y Rheolwr Rheolaeth Datblygu bod pryderon lleol wedi nodi damweiniau ar y ffordd gul. Nodwyd hefyd mai amhosib fyddai rheoli amod ‘cyfeiriad’ a ‘phresenoldeb’ a bod pryderon priffyrdd yn rhai dilys.\nch) Mewn ymateb i’r sylw ynglŷn â'r fynedfa, nododd Uwch Beiriannydd Rheolaeth Datblygu bod angen troad derbyniol ar gyfer y safle. Y bwriad yw treblu'r niferoedd o garafanau teithio fydd yn ... gweld y cofnod llawn ar gyfer eitem 5.4\nCais Rhif C16/0337/17/LL - Ysgol Gynradd Bron y Foel, Y Fron, Caernarfon PDF 808 KB\nCais ar gyfer newid defnydd, estynnu a gwneud newidiadau allanol sy'n cynnwys gosod paneli solar o'r cyn Ysgol Gynradd i greu Canolfan Gymunedol, hostel/bunkhouse 16 gwely, caffi, siop, ardal newid allanol, ystafelloedd cyfarfod /uned deori busnes ac ystafell driniaeth.\nCais ar gyfer newid defnydd, estynnu a gwneud newidiadau allanol sydd yn cynnwys gosod paneli solar o’r cyn ysgol gynradd i greu Canolfan Gymunedol, Hostel/Bunkhouse 16 gwely, caffi, siop, ardal newid allanol, ystafelloedd cyfarfod/uned deori busnes ac ystafell driniaeth.\na) Ymhelaethodd y Rheolwr Rheolaeth Cynllunio ar gefndir y cais gan nodi mai cais llawn ydoedd ar gyfer newid defnydd yn ymwneud â chynnal newidiadau ac ail ddefnyddio adeilad cyn Ysgol Gynradd Bron y Foel ar gyfer defnydd amrywiol. Nodwyd bod yr adeilad wedi ei leoli yng nghanol pentref gwledig Y Fron. Nid yw’r adeilad yn un rhestredig, ac mae’r prif newidiadau (ar wahân i’r estyniadau) tu mewn i’r adeilad. Bydd y datblygiad yn cynnig defnydd o gyn ysgol ag adeilad cymunedol rhannol wag ac mae’r defnydd yn gyfle i sicrhau defnydd hirdymor o’r adeilad. Ystyriwyd felly fod y bwriad yn cydymffurfio gyda gofynion perthnasol y polisïau.\nMae’r safle yn cynnwys adeilad sylweddol a nodweddiadol, ond ystyriwyd fod y bwriad a’r gwaith arfaethedig, gan gynnwys codi estyniadau a’r gorffeniadau allanol, yn addas, ac nad ydyw yn debygol o achosi effaith andwyol ar y dirwedd sydd wedi ei gwarchod yn ogystal â mwynderau gweledol cyffredinol y pentref. Ystyriwyd hefyd bod y bwriad yn cydymffurfio gyda gofynion polisïau perthnasol.\nTynnwyd sylw at y sylwadau ychwanegol a dderbyniwyd ac amlygwyd bod y Cyngor Cymuned bellach wedi cefnogi’r bwriad.\nb) Yn manteisio ar yr hawl i siarad nododd gwrthwynebydd y pwyntiau canlynol:\n· Derbyn bod y fenter yn ddefnydd da o gyn ysgol, ond yn pryderu am gynaliadwyedd y fenter\n· Angen ystyried menter fyddai yn creu swyddi i bobl leol e.e, meithrinfa\n· Pryder na fydd gofalwr na rheolwr ar gyfer yr adeilad / ar y safle\n· Effaith ar fwynderau preswylwyr cyfagos\n· Angen ystyried y safle ar gyfer tai lleol ar gyfer pobl leol\nc) Yn manteisio ar yr hawl i siarad nododd yr ymgeisydd y pwyntiau canlynol:\n· Cymuned y Fron sydd yn arwain ar y prosiect\n· Cyfle yma i droi dirywiad yn adfywiad\n· Y fenter yn darparu swyddi a phrofiad gwaith i bobl leol\n· Prosiect yn cynnwys mewnbwn lleol – 5 holiadaur a 5 cyfarfod cyhoeddus wedi ei cynnal\n· Ystyriaeth wedi ei roi i’r pryderon sydd wedi eu hamlygu\n· Ni fydd effaith ar yr iaith\n· Hybu bywyd cymunedol\nch) Nododd yr Aelod lleol (nad oedd yn aelod o’r Pwyllgor Cynllunio hwn) y sylwadau canlynol:\n· Bod y fenter yn atgyfodi’r gymuned ac yn rhoi gobaith i’r gymuned ar ôl i’r ysgol gynradd gael ei chau\n· Yn weithred bositif ac yn fanteisiol i’r gymuned\n· Amser digonol wedi ei ganiatáu i ymateb i’r hyn sydd ei angen\n· Derbyn bod pryderon i unrhyw newid, ond cymell y rhaid sydd yn gwrthwynebu i fod yn rhan o’r trafodaethau\n· Diolchwyd i swyddogion Cyngor Gwynedd am eu cefnogaeth\nd) Cynigiwyd ac eiliwyd i ganiatáu y cais yn unol ar argymhelliad\ndd) Yn ystod y drafodaeth ddilynol, nodwyd y pwyntiau canlynol gan aelodau unigol:\n· Derbyn bod y fenter yn syniad da\n· Angen ysgogi trafodaethau er mwyn ymateb i’r angen\n· Annog ... gweld y cofnod llawn ar gyfer eitem 5.5\nCais Rhif C16/0371/14/LL - Fferm Hendy, Ffordd Pant, Caernarfon PDF 624 KB\nCodi sied amaethyddol ar gyfer gwartheg godro ynghyd a bae silwair.\nCodi sied amaethyddol ar gyfer gwartheg godro ynghyd a bae silwair\na) Ymhelaethodd y Uwch Swyddog Rheolaeth Datblygu ar y cais gan nodi mai cais llawn ydoedd ar gyfer codi sied amaethyddol ar ddaliad amaethyddol fferm yr Hendy i’r de o Gaernarfon. Bwriedir codi sied 61m o hyd, 20m o led gydag uchder o 6.7m i’r crib ar lecyn o dir sy’n gyfochrog i adeiladwaith presennol y daliad a bydd y bwriad yn golygu ail-leoli oddeutu 60m o glawdd presennol gan greu clawdd newydd o amgylch y sied arfaethedig. Yn fewnol, bydd y sied yn cynnwys llaethdy newydd, parlwr godro, storfa lefrith, cyfarpar offer a chyfleusterau trin gwartheg. Byddai caniatáu’r cais yn galluogi’r ymgeisydd i gynyddu’r fuches bresennol (sydd yn cynnwys 360 o wartheg godro) ynghyd a lleihau’r amser wrth odro’r fuches o 4 awr i 2 awr y diwrnod.\nNodwyd bod yr egwyddor o godi adeiladau amaethyddol wedi ei selio ym Mholisi D9 o GDUG sy’n datgan y caniateir cynigion o’r fath os ydynt yn rhesymol angenrheidiol at ddibenion amaethyddiaeth. Mae safle’r sied amaethyddol wedi ei leoli yng nghefn gwlad ond gyferbyn ac adeiladwaith niferus presennol y daliad amaethyddol. Bydd unrhyw olygfa ohono’n ysbeidiol a chyfyngedig ac o bellter. Bydd effaith gweledol y sied hefyd yn cael ei leihau gan fod yr adeiladwaith presennol sydd o’i amgylch yn gefnlen iddo ynghyd a chodi clawdd newydd er mwyn digolledu’r clawdd presennol.\nWedi ystyried yr holl faterion perthnasol gan gynnwys polisïau a chyngor cynllunio lleol a chenedlaethol perthnasol ystyriwyd bod y bwriad yn dderbyniol ar sail egwyddor, graddfa, lleoliad, dyluniad, ffurf, deunyddiau ynghyd a mwynderau preswyl a gweledol.\nb) Amlygodd y Cadeirydd nad oedd gan yr Aelodau Lleol wrthwynebiad i’r cynllun\nch) Yn ystod y drafodaeth ddilynol, nodwyd y pwyntiau canlynol gan aelodau unigol:\n· Bod y fferm yn o’r mwyaf yn y cylch\n· Yn cyflogi llawer\n· Cyflwr tir da\n· Yn defnyddio offer modern a newydd\nPENDERFYNWYD: Yn unfrydol, caniatáu’r cais yn ddarostyngedig i amodau perthnasol yn ymwneud â:-\n3. Diogelu llwybr cyhoeddus rhif 16.\n4. Manylion tirweddu/clawdd a’r cyfnod gweithredu.\n5. Gohebu’r Awdurdod Cynllunio Lleol pryd y cwblhawyd y datblygiad.\n6. Defnyddio’r adeilad ar gyfer pwrpas amaethyddol yn unig.\n7. Deunyddiau allanol a lliw i’w cytuno gyda’r Awdurdod Cynllunio Lleol.\n8. Dim tynnu’r clawdd yn ystod y tymor nythu\nCais Rhif C16/0375/42/LL - Rhandiroedd Nefyn, Stryd Fawr, Nefyn PDF 662 KB\nCais diwygiedig - Adeiladu 4 byngalo dwy ystafell wely a man chwarae.\nCais diwygiedig – Adeiladu 4 byngalo dwy ystafell wely a chreu man chwarae\na) Ymhelaethodd y Rheolwr Rheolaeth Cynllunio ar y cais gan nodi mai cais llawn ydoedd ar gyfer datblygiad trigiannol o 4 o dai unllawr a chreu man chwarae. Nodwyd bod y safle wedi ei leoli tu mewn i ffin ddatblygu Nefyn ac wedi ei glustnodi fel llecyn chwarae i’w warchod yn CDUG, gyda’r safle yn y gorffennol wedi bod yn cael ei ddefnyddio fel rhandiroedd. Mae’r tir cyffiniol i’r gorllewin, sydd hefyd ym mherchnogaeth yr ymgeisydd, eisoes wedi derbyn caniatâd cynllunio i adeiladu 10 o dai annedd deulawr. Fel rhan o’r caniatâd hynny roedd bwriad i gadw safle’r cais presennol fel 16 o randiroedd.\nAmlygwyd bod rhai agweddau o’r cais yn dderbyniol ond ni ystyriwyd fod y wybodaeth a gyflwynwyd fel rhan o’r cais yn profi sut y byddai’r bwriad yn cyd-fynd gyda gofynion Polisi CH42 CDUG. Ar sail y wybodaeth a gyflwynwyd nid oedd y swyddogion wedi ei argyhoeddi nad oedd galw yn Nefyn am randiroedd a / neu dir mwynderol at ddefnydd cyffelyb. Ystyriwyd felly nad oedd y wybodaeth na’r tystiolaeth a gyflwynwyd gan yr ymgeisydd/asiant yn ddigonol, ddiamheuaeth na thrwyadl, i gyfiawnhau colli'r llecyn agored yma o werth adloniadol er mwyn adeiladu tai ac felly bod y bwriad yn groes i Bolisi CH42 CDUG.\nYn ychwanegol nodwyd nad oedd y bwriad, yn ei ffurf bresennol yn cydymffurfio gyda maen prawf 1 o Bolisi CH4 CDUG gan nad oedd cyfran o dai fforddiadwy yn cael ei gynnig fel rhan o’r bwriad ac na chyflwynwyd tystiolaeth i ddangos pam na fyddai’n briodol darparu tai fforddiadwy ar y safle.\nTynnwyd sylw at y sylwadau ychwnaegol a dderbyniwyd:\n· Y tir wedi ei adael a heb ei ddefnyddio ers 2009\n· Y rhandiroedd wedi eu hail leoli i Y Ddol\n· Wedi ysgrifennu llythyr i holi ynglŷn â defnydd y tir, ond heb dderbyn ymateb\n· Wedi bod yn gweld y rhandiroedd yn Y Ddol a bod 8 allan o’r 21 heb eu defnyddio. Y rhandiroedd yn edrych yn flêr gyda gôr dyfiant a diffyg cyfrifoldeb\n· Ni fyddai offer yn cael ei ddarparu ar y llecyn gwyrdd\n· Parod i ystyried cytundeb 106\n· Diddordeb lleol yn y datblygiad\nPENDERFYNWYD gwrthod y cais am y rhesymau canlynol\n1. Nid yw’r Awdurdod Cynllunio Lleol wedi ei argyhoeddi o’r wybodaeth a’r dystiolaeth a gyflwynwyd yn rhan o’r cais nad oes galw yn Nefyn am randiroedd a / neu dir mwynderol at ddefnydd cyffelyb ac ystyrir felly nad yw’r bwriad yn cydymffurfio gyda gofynion Polisi CH42 CDUG sydd yn gofyn am ddiogelu llecynnau agored o werth adloniadol.\n2. Nid yw’r bwriad yn cynnig canran o dai fforddiadwy ac ni chyflwynwyd tystiolaeth i ddangos pam na fyddai’n briodol darparu tai fforddiadwy ar y safle ac felly ystyrir fod y bwriad yn groes i Bolisi CH4 CDUG a’r CCA: Tai Fforddiadwy.\nCais Rhif C16/0399/17/LL - Cae Ymryson, Carmel, Caernarfon PDF 667 KB\nCais ar gyfer codi modurdy.\nCynlluniau , eitem 5.8 PDF 882 KB\nCai ar gyfer codi modurdy\na) Ymhelaethodd yr Uwch Swyddog Rheolaeth Datblygu ar gefndir y cais gan nodi mai cais llawn ydoedd i godi modurdy dwbl arfaethedig o fewn cwrtil presennol eiddo preswyl ar gyrion pentref Carmel. Mae’r bwriad yn golygu codi modurdy gydag arwynebedd llawr mewnol 28.3m a byddai’n 4m o uchder. Yn allanol bydd y waliau i’w gorffen gyda chwipiad i weddu gyda’r eiddo cyfagos ac yn cynnwys to crib gyda llechen naturiol.\nNodwyd bod yr egwyddor o godi modurdy dwbl o fewn cwrtil preswyl ac ar gyfer defnydd domestig yn dderbyniol. Oherwydd lleoliad y modurdy, bydd yn ymwthio ymhellach na wal blaen yr eiddo preswyl ar y safle, ac felly roedd angen caniatâd cynllunio ffurfiol. Ni ystyriwyd fod goblygiadau o ran mwynderau gweledol i’r ardal gyfagos.\nYstyriwyd yr holl faterion cynllunio perthnasol, ac amlygwyd bod y bwriad yma i godi modurdy dwbl o fewn cwrtil preswyl ar gyfer defnydd domestig yn dderbyniol ac yn cydymffurfio gyda gofynion y polisïau perthnasol fel y nodwyd yn yr adroddiad.\nTynnwyd sylw at y sylwadau ychwanegol a dderbyniwyd:\nb) Nododd yr Aelod lleol (nad oedd yn aelod o’r Pwyllgor Cynllunio hwn) ei fod yn gefnogol i’r cais\n4. Dim defnydd busnes\n5. Nodyn Dwr Cymru\nCais Rhif C15/0808/20/LL - Menai Marina, Hen Gei Llechi, Y Felinheli PDF 622 KB\nCais ôl-weithredol i gadw pontwn o fewn y cei.\nAELOD LLEOL: SEDD WAG\na) Nododd y Rheolwr Rheolaeth Datblygu bod y Pwyllgor Cynllunio, mewn cyfarfod ar y 9fed o Dachwedd 2015 wedi gwneud cais i swyddogion ymgynghori gyda’r Uned Rheolaeth Adeiladuar gynnwys yr adroddiad strwythurol diweddaraf ac mae cofnod o’r Pwyllgor hwnnw yn nodi hynny. Erbyn hyn deallir y gall cais rheolaeth adeiladu gael ei gyflwyno i’r Uned Rheolaeth Adeiladu yn y dyfodol ac felly y byddai’n amhriodol i’r Uned Rheolaeth Adeiladu roi barn ar yr adroddiad yma. Gofynnwyd felly i gael yr hawl i ohirio'r penderfyniad a gofyn am hawl i ymgynghori gyda pheiriannydd strwythurol o fewn y Cyngor (yn lle’r Uned Rheolaeth Adeiladu) er mwyn cael barn os yw’r adroddiad strwythurol diweddaraf yn ddigonol a derbyniol.\nPENDERFYNWYD gohirio y cais er mwyn cael barn peiriannydd strwythurol er mwyn cadarnhau os yw’r adroddiad diweddaraf a dderbyniwyd ar y 15.4.16 yn ddigonol a derbyniol.\nCais Rhif C15/0807/20/CR - Menai Marina, Yr Hen Gei Llechi, Y Felinheli PDF 625 KB\nCais Rhif C15/1358/42/LL - Fferm Porthdinllaen, Morfa Nefyn PDF 576 KB\nGwelliannau i safle carafannau teithiol sy’n cynnwys cynnyddu nifer o unedau o 36 i 60, creu 61 llawr caled, ail leoli man chwarae a chreu man chwarae newydd, cysylltiadau gwasanaethau, dymchwel bloc cyfleusterau a chodi adeilad cyfleusterau newydd i gynnwys siop, creu ffordd fewnol a safle parcio, lleoli carafan rheolwr a gwaith tirlunio\nGwelliannau i safle carafanau teithiol sy’n cynnwys cynyddu nifer o unedau o 36 i 60, creu 61 llawr caled, ail leoli man chwarae a chreu man chwarae newydd, cysylltiadau gwasanaethau, dymchwel bloc cyfleusterau a chodi adeilad cyfleusterau newydd i gynnwys siop, creu ffordd fewnol a safle parcio, lleoli carafán rheolwr a gwaith tirlunio\na) Ymhelaethodd yr Uwch Swyddog Rheolaeth Datblygu ar gefndir y cais gan nodi fod y penderfyniad wedi ei ohirio gan y Pwyllgor Cynllunio a gynhaliwyd ar y 25 Ebrill 2016 er mwyn i swyddogion gynnal trafodaethau gyda’r ymgeisydd o ran gwella dyluniad yr adeilad cyfleusterau arfaethedig. Derbyniwyd cynllun edrychiad diwygiedig ar y 17 Mai 2016 yn gostwng uchder yr adeilad a newid patrwm y to i fath to brig yn hytrach na tho ‘hip’. Nodwyd mai'r cynllun diwygiedig oedd gerbron y Pwyllgor.\nAtgoffwyd yr aelodau mai cais ydoedd ar gyfer ymgymryd â gwelliannau i safle carafanau teithiol presennol ar Fferm Porthdinllaen, Morfa Nefyn. Roedd y gwelliannau yn cynnwys:\n• Cynyddu nifer o unedau teithiol o 36 i 60\n• Lleoli 1 carafán deithiol i’r rheolwr\n• Creu 61 llawr caled\n• Gosod cysylltiadau i wasanaethau a thanc trin preifat\n• Dymchwel bloc toiledau presennol a chodi adeilad newydd i gynnwys toiledau, cawodydd, siop a derbynfa, swyddfa, lle golchi dillad a chegin agored\n• Creu trac annibynnol i’r cae carafanau, ffordd fewnol a safle parcio gorlif\nNodwyd er bod y bwriad yn sylweddol, roedd y datblygiad yn welliant.\nb) Nododd yr Aelod lleol (nad oedd yn aelod o’r Pwyllgor Cynllunio hwn) y sylwadau canlynol\n· Bod yn derbyn yr argymhelliad\n· Balch bod cyfamod wedi ei gyrraedd a bod dyluniad wedi ei gytuno\n· Yr ymgeisydd wedi gostwng uchder y to\n· Adeilad yn un deniadol, a thrawiadol gydag agweddau traddodiadol\n· Buddsoddiad enfawr i’r ardal\nPENDERFYNWYD: Yn unfrydol, ddirprwyo’r hawl i’r Uwch Reolwr Cynllunio ac Amgylchedd i ganiatáu’r cais gyda’r amodau cynllunio isod yn ddarostyngedig i dderbyn sylwadau ffafriol gan Cyfoeth Naturiol Cymru parthed y dull draenio.\n2. Unol a’r cynlluniau diwygiedig\n3. Cyfyngu niferoedd i 60 uned deithiol ac 1 uned deithiol ar gyfer rheolwr\n4. Gosod yr holl garafanau ar eu lleiniau fel dangosir ar y cynlluniau a gymeradwywyd yn unig.\n5. Tymor gosod carafanau ar y safle rhwng 1 Mawrth a 31 Hydref yn unig\n6. Gwyliau yn unig\n8. Cytuno ar orffeniad y lloriau caled\n9. Cytuno llechi a gorffeniad allanol yr adeilad\n10. Tirlunio yn y tymor plannu nesaf ac ail blannu os ydynt yn difrodi neu farw.\n11. Unrhyw amod perthnasol gan CNC\n12. Dim storio carafanau o fewn y cae carafanau\nNodyn: Uwchraddio trwydded carafanau


Hoffech chi ymuno â’n Tîm Cyllid? - Cyngor Sir Benfro\nHoffech chi ymuno â’n Tîm Cyllid?\n9. Partion cysylltiedig Aelodau a Swyddogion\n10. Hoffech chi ymuno â’n Tîm Cyllid?\nPage Menu Cyllideb y Cyngor Menter Twyll Cenedlaethol (MTC) Cyfriflenni Archwilio Cyfrifon Ffioedd a Thaliadau 2019-2020 Cynllun Lwfansau Aelodau 2018-2019 Taliadau Credydwyr Datganiadau Addysg Ysgolion Partion cysylltiedig Aelodau a Swyddogion Hoffech chi ymuno â’n Tîm Cyllid?\nYdych chi eisiau datblygu eich gyrfa ym maes Cyllid?\nMae gennym amrywiaeth o gyfleoedd gwaith gwych wedi’u lleoli yn Sir Benfro hardd.\nMae gyrfa gyda ni yn golygu y gallwch gael effaith uniongyrchol nid yn unig ar y gwasanaethau rydym yn eu cynnig ond ar y gymuned ehangach hefyd. Mae ein hadran Gyllid yn wasanaeth hanfodol o fewn yr Awdurdod sy'n cynnig cymorth dyddiol i reolwyr ym mhob maes, gan helpu mynd i'r afael â'r heriau ariannol parhaus a chynnal darpariaeth gwasanaeth cynaliadwy i'n Sir dros y tymor canolig.\nYn y Gwasanaethau Ariannol, rydym yn ymdrechu i amlygu cyfleoedd gwasanaeth ac ariannol arloesol a ffyrdd gwell o weithio, fel ein System Rheoli Gwybodaeth Ariannol newydd a thrwy groesawu'r tueddiadau newidiol o ran gweithio o bell.\nRydym ar fin cychwyn ar Raglen Gwella Cyllid ar draws yr Awdurdod, gan sicrhau bod cyllid ar flaen y gad ym mhob agwedd, a bod rheolwyr gwasanaethau a'r rheiny sy'n gwneud penderfyniadau yn gwbl ymwybodol o ganlyniadau ariannol eu gweithredoedd, gan sicrhau gwerth am arian a sicrhau defnydd doeth o adnoddau cyhoeddus.\nNi fu amser mwy cyffrous i ymuno â'r tîm deinamig hwn.\nRydym wedi ymroi i ddarparu cydbwysedd gwych rhwng bywyd a gwaith drwy ddarparu hyblygrwydd, gan sicrhau eich bod yn teimlo'n gysylltiedig ac yn rhan o dîm cydlynol.\nOs cewch eich rhoi ar y rhestr fer ar gyfer cyfweliad, bydd hyn yn digwydd dros alwad fideo.\nRydym yn chwilio am unigolion sy’n frwd am gyllid a all arwain, hysbysu a chefnogi rheolwyr gwasanaethau, gan hefyd fod yn arloesol ym maes gwasanaethau ariannol i helpu i gryfhau ein tîm dros y blynyddoedd nesaf.\nID: 8695, adolygwyd 26/04/2022


Llyfrgell Genedlaethol Cymru yn cefnogi Awr Dywyll nos Sadwrn yma\nBydd Llyfrgell Genedlaethol Cymru yn diffodd ein goleuadau am awr i gefnogi Awr Ddaear WWF nos Sadwrn yma am 8.30yh.\nBydd Llyfrgell Genedlaethol Cymru yn ymuno â miliynau o bobl, dinasoedd, cymunedau a thirnodau o gwmpas y byd mewn arddangosiad gweledol byd-eang o ymrwymiad i fynd i’r afael â materion amgylcheddol sy’n galw am sylw ar frys ac i warchod ein planed.\nYn 2018, ymunodd unigolion, busnesau a sefydliadau o 188 o wledydd a thiriogaethau ledled y byd ag ymgyrch Awr Ddaear WWF, a hynny er mwyn sbarduno trafodaethau a gweithrediadau ynghylch achub byd natur. Fe unodd oddeutu 18,000 o sefydliadau ledled y byd yn y weithgaredd o ddiffodd eu goleuadau, gan gynnwys Llyfrgell Genedlaethol Cymru.\nDywedodd Huw Thomas, Pennaeth Ystadau Llyfrgell Genedlaethol Cymru: “Mae Llyfrgell Genedlaethol Cymru yn falch o gefnogi Awr Ddaear WWF unwaith eto eleni. Mae gan sefydliadau cyhoeddus fel ni ran fawr i’w chwarae wrth fynd i’r afael â’r newid yn yr hinsawdd, felly rydyn ni’n edrych ymlaen at ddiffodd y goleuadau yn y Llyfrgell am 8.30pm ar nos Sadwrn 30 Mawrth i ddangos ein cefnogaeth.”\nAnnog pobl i ymuno\nYchwanegodd Anne Meikle, Pennaeth WWF Cymru: “Rydyn ni wrth ein bodd bod Llyfrgell Genedlaethol Cymru yn cefnogi Awr Ddaear WWF eleni. Mae'r bywyd gwyllt yr ydym yn caru, o adar y pâl i eirth gwyn, mewn perygl o effeithiau newid hinsawdd, llygredd a gorddefnydd.\nRydym yn annog ein cymuned leol a phartneriaid yn Aberystwyth a thu hwnt i ymuno â’r ymgyrch fyd-eang i ddiffodd goleuadau ar gyfer Awr Ddaear ar nos Sadwrn 30 Mawrth am 8.30yh. Ymunwch â ni wrth ddangos eich cefnogaeth i fyd mwy disglair a chynaliadwy.”\non 30/06/2020 - 05:13 pm


Cyhoeddi tîm Menywod Cymru ar gyfer gêm Lluoedd Arfog y DU\nMae'r Prif hyfforddwr Rowland Phillips wedi enwi ei dîm Menywod Cymru i chwarae yn erbyn Lluoedd Arfog y DU yng ngêm Sul y Cofio nos Wener yma ar Barc yr Arfau BT Sport, (19:30).\nGyda chwech o newidiadau o'r XV a gychwynnodd y gêm lwyddiannus i Gymru yn erbyn Yr Alban 15-0 bythefnos yn ôl yng Nghaerdydd - gêm gyntaf Phillips 'wrth y llyw - bydd Menywod Cymru'n awyddus i sicrhâu dwy fuddugoliaeth yr Hydref hwn yn eu gêm gystadleuol olaf cyn Pencampwriaeth y Chwe Gwlad y flwyddyn nesaf.\nBydd Dyddgu Howell yn parhau fel cefnwr, gyda phartneriaeth newydd ar yr asgell, sef Adi Taviner (sgoriodd gais yn erbyn yr Alban) a Jess Kavanagh-Williams. Y gobaith yw bydd partneriaeth Rebecca De Filippo a Kerin Lake yn y canol yr un mor effeithiol y tro hwn, tra bo'r maswr Elinor Snowsill hefyd yn cael partner newydd - Keira Bevan.\nYmysg y blaenwyr mae'r prop pen rhydd Cerys Hale a'r prop pen tynn Amy Evans, ynghyd â'r bachwr a'r Capten Carys Phillips, a oedd hefyd wedi croesi'r llinell gais yn erbyn yr Albanwyr. Bydd Siwan Lillicrap yn aros yn yr ail reng, lle mae'n ymuno â Mel Clay. Mae'r rheng ôl ddigyfnewid yn cynnwys y blaenasgellwr ochr dywyll Alisha Butchers, Sioned Harries a'r rhif wyth Shona Powell-Hughes.\nBydd y gatiau'n agor am 18:30. Gellir prynu tocynnau wrth y giât (£ 5 oedolion, £ 1 o dan 16 oed) neu gallwch archebu ar-lein gan URC.\nTîm Menywod Cymru i wynebu Lluoedd Arfog y DU 15 Dyddgu Hywel (Scarlets) 14 Jess Kavanagh-Williams (Scarlets) 13 Kerin Lake (Y Gweilch) 12 Rebecca De Filippo (Dreigiau) 11 Adi Taviner (Y Gweilch) 10 Elinor Snowsill (Dreigiau) 9 Keira Bevan (Y Gweilch) 1 Cerys Hale (Dreigiau ) 2 Carys Phillips (c) (Y Gweilch) 3 Amy Evans (Y Gweilch) 4 Siwan Lillicrap (Y Gweilch) 5 Mel Clay (Y Gweilch) 6 Alisha Butchers (Scarlets) 7 Sioned Harries (Scarlets) 8 Shona Powell-Hughes (Gweilch)\nEilyddion 16 Lowri Harries (Scarlets) 17 Gwenllian Pyrs (Scarlets) 18 Catrin Edwards (Scarlets) 19 Charlie Mundy (Y Gweilch) 20 Rachel Taylor (Scarlets) 21 Sian Moore (Dreigiau) 22 Robyn Wilkins (Y Gweilch) 23 Elen Evans (Scarlets) 24 Jasmine Joyce (Scarlets) 25 Rosie Fletcher (Gweilch) Eilyddion ychwanegol: 26 Meg York (Dreigiau) 27 Kelsey Jones (Y Gweilch) 28 Jodie Evans (Scarlets)


Cynghorion ar gyfer Prynu'r Cherries Juicesaf\nRyseitiau Haf Cynnyrch Haf\nSut i Brynu, Storio, Pwll, a Defnyddio Cherrylau Juicy\nCheriosi ffres, lleol yw gemau disglair ffrwythau diwedd y gwanwyn a'r haf. Mae ceirios ffres, golau, ffres, yn cynnig llawer o hyfrydwch coginio - o'u bwyta allan o'r bag ar y ffordd adref o'r farchnad i roi swp o geirios wedi'u brandio i fwynhau pan nad yw ceirios ffres yn llenwi stondinau fferm. Mae popeth wedi'i gynnwys yma.\nDysgwch beth i'w chwilio yn y farchnad, gwahanol fathau, a dod o hyd i ffyrdd o ddefnyddio'ch llwybr isod.\nPryd Ydy Cherios Yn Nhymor?\nMae ceirios melys , gan gynnwys y mathau Bing a Rainier poblogaidd, ar gael o fis Mai i fis Awst.\nMae gan geirios garw dymor lawer byrrach, ac fe'i darganfyddir am wythnos neu ddwy, fel arfer yng nghanol mis Mehefin mewn ardaloedd cynhesach ac mor hwyr â mis Gorffennaf a mis Awst mewn rhanbarthau oerach.\nBeth i'w Chwilio yn Cherries\nOs oes modd, gallwch flasu ceirios cyn i chi eu prynu. Mae melysrwydd yn amrywio fferm i ffermio (coeden i goeden, mewn gwirionedd) ac wythnos i wythnos. Edrychwch bob amser am geiriau brithiog, gyda choesau gwyrdd ffres a lliwio tywyll ar gyfer eu hamrywiaeth. Ar gyfer awgrymiadau prynu penodol, gweler Amrywiaeth Cherry .\nY Ffordd Gorau i Storio Cherios\nCadwch ceirios, heb eu gwasgu a choesau ynghlwm, mewn bag papur, cynhwysydd wedi'i orchuddio â thlys, neu fag plastig wedi'i gau yn yr oergell nes eich bod yn barod i'w defnyddio.\nOs ydych chi eisiau cadw ceirios o gwmpas am fwy na ychydig ddyddiau, pwll a'u rhewi - nid oes angen dadmerio ceirios cyn eu hychwanegu at nwyddau pobi.\nRinsiwch ceirios gyda dŵr oer yn iawn cyn eu defnyddio neu eu bwyta. Er mwyn palu ceirios, tynnwch y coesyn allan a rhowch ddiwedd clip papur canolig mawr i'r twll gors. Mynnwch y pwll a'i daflu allan. Ceirios garw yw'r hawsaf i bwll, ond gyda llaw deft a dim ond cloddio a throi ychydig, mae'r dull paperclip yn berffaith effeithiol ar gyfer ceirios melys hefyd.\nGweler y Canllaw Cam-wrth-Gam hwn i Godi Cherios . Defnyddiwch neu rewi ceirios yn syth ar ôl pwyso.\nRyseitiau Cherry Syml\nNi fyddwn byth yn awgrymu nad oedd bowlen o geirios ffres yn ddigon i gyd ar ei ben ei hun, ond weithiau hyd yn oed mae hyn yn hoff o garry yn hoffi cymysgu pethau.\nCherries wedi'u Brandio\nRyseitiau Diod Cherry\nGall blas melysog, heb fod yn clwy, o geirios fod yn wych yn ddiddorol mewn diodydd a choctel. Ychydig ffefrynnau:\nMwy o Rheswm i Fwyta Cherios\nMae ceirios sur yn llawn fitamin A, fitamin C, ffibr, manganîs, a chopr.\nMae ceirios melys yn cynnwys fitamin C, gwrthocsidyddion anthocyanin, a melatonin, gwrthocsidydd sy'n ymladd ag anhunedd a jet lag.\n13 Cookie, Brownie a Bar Recipes Llaeth Am Ddim\nPwdinau Am ddim Llaeth


Blog Answyddogol: "Yr iaith"\nPosted by Dyfrig at 7:55 AM\nDiolch am y post ma. Dw i wedi defnyddio "yr iaith" o'r blaen yn golygu iaith arall er mwyn osgoi ailadroddiad.\nMae ymchwil Cymru'r Byd yn dangos fod pobl yn fwy tebygol o wasgu botwm a darllen stori os yw'r gair 'iaith' ynddo.\n'Iaith' yw'r 'sex' Cymraeg mae'n amlwg ;-)\nDwi ddim yn arbennigwr ieithyddol o bell ffordd. Ond mae hi'n berffaith gywir defnyddio "yr iaith" i osgoi ail-adrodd, cyn belled a'i bod hi'n amlwg am pa iaith ti'n son. Ond os nad wyt ti'n enwi'r iaith dan sylw, yna mae'r darllenydd yn cymeryd yn ganiataol mai yr iaith yw'r un sy'n cael ei siarad/ysgrifennu.


Aliskiren Cas 173334-57-1 Pris, Cyflenwr o Bolise\n[Rhif CAS] 173334-57-1\n[Fformiwla Moleciwlaidd] C30H53N3O6\n[Pwysau Moleciwlaidd] 551.769\nAliskiren yw'r cyntaf mewn dosbarth o gyffuriau o'r enw atalyddion renin uniongyrchol. Mae ei arwydd trwyddedig cyfredol yn orbwysedd hanfodol (sylfaenol). Fel rheol, a ddefnyddir ar gyfer pwysedd gwaed uchel, argymhellir meddyginiaethau eraill sydd wedi'u hastudio'n well oherwydd pryderon sgîl-effeithiau uwch a llai o dystiolaeth o fudd.\nMae Aliskiren yn fath newydd o gyffuriau gostwng pwysedd gwaed, y gwaed trwy ormes gweithgareddau renin (Renin) i leihau ffurfiant angiotensin (Angiotensin), a thrwy hynny ostwng pwysedd gwaed.\nGall Aliskiren fod yn sengl ar gyfer y driniaeth, neu mewn cyfuniad â defnydd cyffuriau gwrthhypertensive eraill.


Pob post – Home of Innovation - News and views from Cardiff University innovators - Page 12 - Cardiff University\nPosted on 8 Hydref 2018 by Laura Kendrick\nAeth yr Athro Rick Delbridge a’r Athro Kevin Morgan ar ymweliad â Chanada i archwilio rôl newidiol prifysgolion a dinasoedd mewn rhwydweithiau arloesedd trefol. Mae dinasoedd Ottawa a Toronto yn ceisio datblygu ‘platfform arloesedd trefol’, sy’n cynnwys amrywiaeth o sefydliadau yn gweithio gyda’i gilydd i greu ‘ecosystem arloesedd’ lleol. Mae ecosystem arloesedd yn disgrifio’r nifer\nNeges gan Ysgrifennwr Gwadd – Newyddion Bula Batiki\nPosted on 4 Hydref 2018 by Laura Kendrick\nMae Callum Drummond yn un o raddedigion Prifysgol Caerdydd a sylfaenydd Bula Batiki, olew cnau coco Ffijieg. Sefydlodd Callum, ynghyd â’r cyd-sylfaenydd, Ellis Williams y busnes ar ôl gweld pa mor anodd yw cynhyrchu ffrwd incwm ar ynys anghysbell Batiki, tra ar daith wirfoddoli gyda Think Pacific. Roeddent am wneud rhywbeth a allai helpu’r teuluoedd\nHOK – Dylunio’r Cyfleuster Ymchwil Drosiadol\nPosted on 28 Medi 2018 by Laura Kendrick\nMae prifysgolion gwych yn fwy na chanolfannau dysgu ac ymchwil. Peiriannau arloesi ydyn nhw sy’n sbarduno datblygu cynhyrchion, prosesau a gwasanaethau newydd y tu hwnt i fusnes. Maen nhw’n awyddus iawn i gydweithio ag elusennau, sefydliadau dielw, sefydliadau’r sector cyhoeddus a’r llywodraeth i drawsnewid ein cymunedau lleol a’r byd. Mae arloesedd Prifysgol Caerdydd yn tynnu\nPosted on 19 Medi 2018 by Laura Kendrick\nMae Hawkins/Brown yn falch iawn o fod yn gweithio gyda Phrifysgol Caerdydd er mwyn creu Arloesedd Canolog. Bydd yr adeilad yn gartref i barc ymchwil cyntaf y byd ym maes y gwyddorau cymdeithasol, gan ddod ag ymchwilwyr, ymarferwyr a llunwyr polisi blaenllaw ynghyd i un lleoliad. Prif genhadaeth Parc Ymchwil y Gwyddorau Cymdeithasol (SPARK) –\nYmchwil, Arloesedd a Menter\nPosted on 13 Medi 2018 by Professor Kim Graham\nArloesedd – y broses o ddatblygu atebion newydd i broblemau heriol – yw hanfod ymchwil Prifysgol Caerdydd. Ym mhob adeilad a labordy, mae ein hymchwilwyr yn arloesi ac yn creu dulliau, gwybodaeth ac atebion newydd ar gyfer mynd i’r afael ag anghenion cymdeithasol. Mae’r rhain yn cynnwys tyfu’n hŷn yn iachach, ynni a systemau trafnidiaeth\nPosted on 13 Medi 2018 by Laura Kendrick\nCroeso cynnes Cymreig i’n blog newydd Cartref Arloesedd. Dengys hanes fod arloesedd yn ffynnu pan ddaw Arloeswyr ynghyd i ffurfio partneriaethau yn y mannau cywir. Pan ddes i’n is-Ganghellor, roeddwn i am adeiladu ar ein treftadaeth ddofn, gan gofleidio ysbryd y dynion a’r menywod diwyd a ddylanwadodd ar ffurf De Cymru. Mae ein gwaith ym\nCynnydd y Campws Arloesedd\nPosted on 13 Medi 2018 by Professor Kevin Morgan\nMae hanesion poblogaidd yn tueddu i esbonio arloesedd yn nhermau entrepreneuriaid arwrol – fel Bill Gates, Steve Jobs, James Dyson a’u math – sy’n llwyddo er gwaethaf y rhwystrau o’u blaenau. Er bod rhywfaint o wirionedd yn yr hanesion hynny, maent hefyd yn cyfleu darlun cwbl camarweiniol o’r broses arloesedd. Gan bwyll bach, mae arloesedd


BlogMenai.com: Rydan ni'n troedio tirwedd newydd\nPam fod yr ynysoedd a'r ucheldiroedd, a wnaeth ddioddef mwy yn hanesyddol o dan y Saeson, ac sydd a hynny o'r iaith Gaeleg sydd ar ol, wedi gwrthod, tra fod glasgow, a elwodd yn ofnadwy o'r ymerodraeth Brydeinig a'i llynges, wedi cytuno ?\nMae fel Sir Gaernarfon yn gwrthod, a Chaerdydd o blaid.\nDwi'n gweld rhyw eironi fod cenedlaetholwyr yn yr Alban a Cymru mor gefnogol i Ewrop, ond roedd y gymuned Ewropeaidd i' weld yn ffyrnig yn erbyn annibyniaeth i'r Alban.\nFel cenedlaetholwr o Gymro Cymraeg un o'r delweddau tristaf i mi oedd gwylio'r unig gyfrif i gael ei gyhoeddi yn yr Aeleg yn cyhoeddi buddugoliaeth enfawr i'r achos Na. Ond doedd o ddim yn syndod.\nMae 'na gysylltiad rhwng yr achos cenedlaethol yng Nghymru ag achos yr iaith, fel mae 'na yn Llydaw a Chernyw. Mae nifer yn yr SNP yn gweld hynny yn wendid sydd wedi gwanychu ein cenedlaetholdeb ni. Siawns bod nhw'n gywir (er na fyddwn byth yn fodlon ffeirio fy iaith am annibyniaeth os oedd rhaid dewis). Penderfynodd Llywodraeth yr SNP yn erbyn papurau pleidleisio dwyieithog cyn Cytundeb Caeredin, am y rheswm syml eu bod yn gwybod byddai papurau dwyieithog yn pechu mwy o bleidleiswyr na fyddai'n plesio.\nMi fûm yn canfasio yn frwd ym Meirionnydd dros "IE" yn refferendwm 1979. Ar ddechrau'r ymgyrch cefais groeso gwresog; erbyn canol yr ymgyrch pan oedd Kinnock, Absey a'u criw wedi bod yn malu am "orthrwm y Gymraeg", doedd y croeso dim mor wresog. Roedd Cymry Cymraeg a chenedlaetholwyr yn dweud mai gwell byddid i'r Gymraeg cael ei anwybyddu gan Lundain na chael ei reoli gan y bobl Sowth 'na. Mae siaradwyr yr Aeleg yn teimlo rhywbeth tebyg am agwedd Senedd yr Alban ac agwedd cyffredinol yr SNP i'w hiaith.\nO edrych ar Twitter, byddwn yn dweud bod 90% o Twibbons Bu Chòir (IE) ar gyfrifon Cymry Cymraeg, prin ar y diawl oedd yr Albanwyr oedd am ei ddefnyddio.\nMi fydd yr etholiad cyffredinol nesa yn un anodd iawn i Lafur. Dydw i ddim yn gweld y blaid honno yn ennill oherwydd 1. Dydy Milliband ddim yn lawer o arweinydd, unwaith bydd o'n dod o dan y chwydd wydr go iawn gan y wasg mi fydd yn dadfeilio'n llwyr.\n2. Mae'r economi yn ymddangos fel petai wedi gwella a bod cynlluniau Osborne wedi dwyn ffrwyth. Fydda nhw'n gallu dadlau y byddai cynlluniau Llafur i ddadwneud y llanast greodd Brown a Darling wedi bod yn gwbl drychinebus. Ar ben hynny, mae Llafur am gadw gyda chynlluniau'r ceidwadwyr felly fydda 'na ddim newid i'r rhai gwanaf yn ein cymdeithas. Synnwn ni ddim i weld canran uchel o rheini yn troi at UKIP ond stori arall yw honno.\n3. Y cyfansoddiad yn dilyn y bleidlais siomedig ddydd Iau. Fe all Cameron ddadlau mai ei blaid o yw'r unig un all roi devo max i'r Alban gan fod Llafur yn anghytuno ag o yn enwedig pam mae hi'n dod i gael aelodau Lloegr yn unig i bleidleisio ar faterion Seisnig. Gall yr SNP elwa ar hyn a dwyn seddi oddiwrth Llafur.\nMi fydd rhoi pwerau i'r Saeson yn siwr o ennill pleidleisiau yno.\nY broblem ydy, lle mae hyn yn gadael Cymru?\n"Pam fod yr ynysoedd a'r ucheldiroedd, a wnaeth ddioddef mwy yn hanesyddol o dan y Saeson, ac sydd a hynny o'r iaith Gaeleg sydd ar ol, wedi gwrthod"\nllawer o fewnfudwyr Saesneg\nmwy o hen bobl - cofier fod poblogaeth yr Alban nid yn unig yn heneiddio ond yn disgyn hefyd.\nRoedd rhai o weinidogion yr Eglwys Rydd yn erbyn 'Ie' am fod yr SNP wedi cefnogi priodasau un rhyw, ac wedi cael llond bol o Alban seciwlar. Dyw'r ddau bwynt olaf ddim wedi cael sylw o'r wasg - mae hi'n rhy anffyddiol ac 'anti-natalist' i drafod y pethau hyn yn agored.


ym mis Tachwedd 2019\n26 Chwefror 2021 - Gweld pob un diweddariad\nNodwyd gwallau a effeithiodd ar y datganiad canlyniadau cyfrifiad gweithlu ysgolion 2019. Mae hyn yn effeithio ar y data cyhoeddwyd ar staff cymorth. O ganlyniad i hyn, rydym wedi adolygu’r fethodoleg defnyddiwyd i gyfrifo’r cyfrif pen ar lefel Cymru ac awdurdod lleol. Mae hyn yn effeithio unigolion sy’n gweithio mewn rolau lluosog o fewn ysgol a chyfrifwyd ddwywaith yn erbyn rolau cynorthwywyr addysgu a staff cymorth eraill.\nArweiniodd hyn at ostyngiad yn y cyfrif pen staff cymorth, a newidiadau mân yn y niferoedd yn ôl nodweddion staff. Mae’r data sydd wedi eu gyhoeddi ar StatsCymru ac yn y dangosfwrdd rhyngweithiol wedi’u newid yn unol â hyn. Ni newidiodd y data ar y nifer o athrawon yn ystod y broses hon.\nYstadegau arbrofol yw’r data yn yr adroddiad hwn sy’n ymwneud â gwybodaeth a gasglwyd yn y Cyfrifiad Blynyddol o'r Gweithlu Ysgolion (CBGY) cyntaf yng Nghymru ym mis Tachwedd 2019. Felly, nid yw'r adroddiad yn ymwneud â chyfnod pandemig y coronafeirws (COVID-19).\nCanlyniadau Cyfrifiad Gweithlu Ysgolion: ym mis Tachwedd 2019 (Diwygiedig)\nCanlyniadau Cyfrifiad Gweithlu Ysgolion: dangosfwrdd rhyngweithiol


Did dril morthwyl China Electric, did dril concrit, SDS, Max, Hex, did taro, perforator, ffatri darnau dril a gweithgynhyrchwyr | Boda\nDarn dril morthwyl trydan, darn dril concrit, SDS, Max, Hex, did taro, perforator, darnau dril\nMae did morthwyl trydan yn fath o ddril morthwyl cylchdro trydan gyda chydiwr diogelwch ynghlwm â mecanwaith morthwylio niwmatig. Gall agor tyllau 6-100 mm ar ddeunyddiau caled fel concrit, brics, carreg, ac ati, gydag effeithlonrwydd uchel.\nMae yna lawer o fathau o ddarnau dril morthwyl trydan. Pan rydyn ni'n drilio gwahanol bethau, rydyn ni'n defnyddio gwahanol ddarnau dril. Wrth gwrs, mae gwahanol fathau o ddarnau dril yn wahanol. Os ydym yn poeni am brynu'r darnau anghywir, dylem astudio manylebau a modelau darnau morthwyl trydan yn ofalus. Dim ond fel hyn y gallwn wybod a oes angen y darn dril arnom. Gadewch i ni gael golwg ar fanylebau a modelau darnau morthwyl trydan?\nManylebau darnau morthwyl trydan: 6 mm, 8 mm x 110 mm; 8 mm x 160 mm; 8 mm, 10 mm, 12 mm x 10 mm, 10 mm, 12 mm, 16 mm, 20 mm x 450 mm ac ati.\nMae prif gorff dril morthwyl carbide wedi'i smentio wedi'i wneud o ddur aloi o ansawdd uchel, ac mae'r pen torrwr wedi'i weldio â charbid wedi'i smentio. Gellir ei ddefnyddio gyda morthwylion trydan o bob math. Mae'n addas ar gyfer drilio ar goncrit, brics a deunyddiau adeiladu caled eraill. Mae'n offeryn drilio gyda chymhwysiad eang ac effeithlonrwydd uchel yn y diwydiant adeiladu a gosod.\nManyleb y set dril morthwyl trydan yw: 5 * 110mm, 6 * 110mm, 6 * 160mm, 8 * 160mm, 10 * 160mm ac ati.\nTrin crwn a handlen sgwâr o ddril morthwyl trydan\n6mm 8mm 10mm 12mm 14mm 16mm-28mm ac ati.\nHyd y dril wal drwodd yw 350mm\nNodweddion did morthwyl trydan\n1. System amsugno sioc dda: gall wneud i'r gweithredwr afael yn gyffyrddus a lleddfu blinder. Y ffordd i gyflawni hyn yw trwy "system rheoli dirgryniad"; defnyddir handlen rwber meddal i gynyddu cysur gafael;\n2. Newid switsh cyflymder manwl gywir: pan fydd y switsh wedi'i gyffwrdd yn ysgafn, mae'r cyflymder cylchdroi yn isel, a all helpu'r peiriant i dynnu allan yn llyfn (er enghraifft, tynnu allan ar wyneb llyfn fel teils, a all nid yn unig atal y darn rhag llithro, ond hefyd atal y drilio rhag cracio. Gellir defnyddio cyflymder uchel mewn gweithrediad arferol i sicrhau effeithlonrwydd gwaith.\n3. Cydiwr diogelwch sefydlog a dibynadwy: a elwir hefyd yn gydiwr cyfyngu trorym, gall osgoi'r grym adweithio trorym uchel a gynhyrchir trwy lynu darn dril yn ystod y broses ddefnyddio, sy'n fath o ddiogelwch diogelwch i ddefnyddwyr. Mae'r nodwedd hon hefyd yn atal yr uned gêr a'r modur rhag stondin.\n4. Dyfais amddiffyn modur gynhwysfawr: wrth ei defnyddio, mae'n anochel y bydd gwrthrychau caled gronynnog yn mynd i mewn i'r peiriant (yn enwedig ar gyfer drilio i fyny ar y peiriant, fel drilio ar ben y wal). Os nad oes gan y modur amddiffyniad penodol, mae'n hawdd cael ei dorri neu ei grafu gan wrthrychau caled mewn cylchdro cyflym, a fydd yn arwain yn y pen draw at fethiant modur.\n5. Swyddogaeth ymlaen a gwrthdroi: gall wneud y morthwyl yn cael ei ddefnyddio'n ehangach, a gwireddir ei ffurf wireddu yn bennaf trwy newid neu addasu lleoliad brwsh carbon. Yn gyffredinol, bydd offer brand mawr yn addasu lleoliad brwsh carbon (deiliad brwsh cylchdroi), sydd â manteision gweithredu cyfleus, atal gwreichion yn effeithiol i amddiffyn y cymudwr ac ymestyn oes gwasanaeth y modur.\n6. Swyddogaeth ddeuol dril morthwyl\nBeth ddylem ni roi sylw iddo wrth ddefnyddio did morthwyl trydan?\n1.Matters sydd angen sylw wrth ddefnyddio did morthwyl trydan - cadarnhewch a yw'r cyflenwad pŵer sydd wedi'i gysylltu ar y safle yn gyson â'r plât enw morthwyl trydan. P'un a yw'r amddiffynwr gollyngiadau wedi'i gysylltu. Rhaid i'r did drilio a'r deiliad gael eu paru a'u gosod yn iawn.\n2.Prisiadau ar gyfer defnyddio dril morthwyl trydan - wrth ddrilio waliau, nenfydau a lloriau, mae angen cadarnhau a oes ceblau neu bibellau wedi'u claddu. Wrth weithio ar uchder, rhowch sylw llawn i ddiogelwch gwrthrychau a cherddwyr isod, a gosodwch arwyddion rhybuddio pan fo angen.\n3. Rhagofalon ar gyfer defnyddio dril morthwyl trydan - cadarnhewch a yw'r switsh ar y morthwyl wedi'i dorri i ffwrdd. Os yw'r switsh pŵer ymlaen, bydd yr offeryn trydan yn troi'n sydyn pan fydd y plwg yn cael ei fewnosod yn y soced pŵer, a allai achosi anaf personol. Os yw'r gweithle yn bell i ffwrdd o'r cyflenwad pŵer, rhaid defnyddio'r cebl estyniad sydd â chynhwysedd digonol a gosodiad cymwys. Os yw'r cebl estyniad yn mynd trwy'r eil i gerddwyr, rhaid ei ddyrchafu neu cymerir mesurau i atal y cebl rhag cael ei falu a'i ddifrodi\nMae Did Drill Morthwyl Trydan BOSENDA / Darnau Dril Concrit / Darnau Dril / Dril Trydan wedi'i wneud o ddur 40Cr ac aloi twngsten gwreiddiol yg8c. Gyda rheolaeth lem ar broses trin gwres tymheredd uchel, mae'r cynnyrch yn mwynhau cyfuniad perffaith o galedwch a chaledwch, ac mae ei driniaeth arwyneb yn ddelfrydol yn iawn.\nDefnyddir deunydd aloi o ansawdd uchel i wneud y dril ychydig yn finiog ac yn gwrthsefyll traul, ymestyn oes y gwasanaeth a gwella'r gwrthiant effaith.\nMae'r pecyn fel arfer mewn tiwb plastig gwyn, a gellir ei addasu hefyd yn unol â gofynion y cwsmer.\nMae math arall o ddarnau dril wedi'u gwneud o ddur carbon. Ond mae gan y darn dril 40Cr ymddangosiad mwy llyfn a bywyd gwasanaeth hirach sawl gwaith yn fwy na'r darn drilio cyfunol dur carbon.\nCymhwyso cynnyrch: a ddefnyddir yn helaeth ar gyfer drilio ar farmor, gwenithfaen, concrit, sment, wal frics a deunyddiau eraill.\nMae gan y handlen addasu max, SDS, hecs ac ansafonol.\nSylwch: rhaid i drwch y marmor fod dros 50 mm, a dylid osgoi atgyfnerthu wrth ddrilio concrit.\nMae Bit Drill Morthwyl Trydan BOSENDA yn darparu maint cyflawn. Yn gallu cwrdd â'r gofyniad ar gyfer yr holl anghenion mewn darn dril.\nBlaenorol: Did dril adeiladu, dril aloi aml-swyddogaethol, darn dril gwydr teils ceramig, dril metel, dril Overlord, dril wal marmor, llif twll carbid wedi'i smentio\nNesaf: Pedwar darn broach gwaith coed rhigol a phedwar ymyl, dril cylchdro tair llafn pedair ymyl, darnau dril pren\nDril cam, dril cam platiog titaniwm, hecsagon ...\nDril twll sgwâr gwaith coed, Darn dril pren, W ...\nPedair broach gwaith coed rhigol a phedwar ymyl ...\nDril concrit aml-swyddogaethol, teils ceramig d ...


Cwestiynau Cyffredin | angela-online-shop\nPa mor hir fydd fy archeb yn ei gymryd?\nOs ydw i'n prynu anrheg ar-lein, ac nid yw'n ffitio neu os nad ydynt yn ei hoffi, ydw i'n gallu ei ddychwelyd?\nSut mae fy gemwaith yn cael ei postio a pa mor hir fydd hyn yn cymryd?\nSut ydw i yn dychwelyd neu cyfnewid eitem diangen a brynwyd o angela-evans.co.uk?\nYdi'n bosib dosbarthu eitemau i gyfeiriad sy'n wahanol i'r cyfeiriad sy'n gysylltiedig a fy nghardyn banc?\nSut y caiff fy rhodd ei pecynnu?\nSut ydw i'n cysylltu â Gemwaith Angela Evans?\nSut y dylai i edrych ar ôl a glanhau fy gemwaith?\nA yw'r Arian yn solet ac ydi o wedi ei ddilysnodi?\nYnglŷn â maint modrwyau\nYdw i'n gallu eich comisiynu chi i wneud darn arbennig?\nMae taliadau yn cael eu gwneud trwy gwefan PayPal. Nid oes angen cyfrif PayPal i wneud taliad.\nRhan fwyaf o orchmynion yn cael eu hanfon o fewn 3-4 diwrnod gwaith. Eitemau sy'n cael eu gwneud i archebu cymryd mwy o amser, fel arfer 1-3 wythnos.\nOs hoffech i'r darn ar gyfer dyddiad penodol, yna cysylltwch â ni a gadewch i ni wybod ac efallai byddwn yn gallu eich helpu. Os yw'n debygol y bydd unrhyw oedi cyn anfon eich archeb byddwn yn cysylltu â chi trwy e-bost cyn gynted â phosibl.\nGall eitemau gael eu dychwelyd am ad-daliad llawn o fewn 7 diwrnod gwaith o brynu, a rhaid iddynt fod heb eu gwisgo ac fel newydd. Ar ôl 7 diwrnod gwaith, byddwn yn rhoi nodyn credyd am y swm llawn (llai unrhyw costau postio).\nOs nad yw eich gemwaith yn ffitio'n gywir (e.e. eich bod wedi archebu maint modrwy neu hyd cadwyn anghywir) cysylltwch ag Angela, yn aml mae'n bosib addasu eitemau. Gall ffi fod yn ddaladwy am y gwasanaeth hwn.\nNi ellir dychwelyd darnau wedi comisynu a gwneud i archeb oherwydd eu natur unigol.\nOs ydych yn ansicr efallai dylech ystyried prynu tocyn anrheg.\nHyd at £29.99 £3.20 Post Dosbarth Cyntaf gyda'r Post Brenhinol (1-2 diwrnod)\nArchebion dros £30 Postio am ddim (1-2 diwrnod)\nNid ydym yn derbyn unrhyw atebolrwydd am pryd y mae'r Post Brenhinol yn methu â darparu, ond byddwn yn gwneud ein gorau glas i ddod o hyd i'r parsel i chi.\nOs nad ydych yn hapus gyda'ch nwyddau a gafodd eu prynu ar-lein, cofiwch eu dychwelyd atom mewn cyflwr perffaith ac yn eu pecynnau gwreiddiol o fewn 7 diwrnod.\nAnfonwch eich eitemau at: Angela Evans Gemwaith, 7B Stryd y Plas, Caernarfon, Gwynedd, LL55 1RR\nYdi'n bosib dosbarthu eitemau i gyfeiriad gwahanol i'r cyfeiriad sy'n gysylltiedig a fy nghardyn banc?\nYdi. Nodwch y manylion perthnasol gyda PayPal.\nMae'r holl gemwaith yn cael ei cyflwyno mewn blychau/ amlenni hardd, yn dibynnu ar yr eitem ac wedyn yn cael ei lapio yn arbenig. Yna mae'n cael ei roi mewn bag cwiltiog i ddiogelu yn ystod postio.\nAnfonwch e-bost at Angela ar\nneu ffoniwch y siop ar 01286 672472\nSut y dylai i edrych ar ôl ac yn glanhau fy gemwaith?\nCynnal a chadw a gofal cyffredinol:\nStoriwch eich gemwaith ar wahân ac yn ei ddeunydd pacio gwreiddiol. Gall metelau a cherrig grafu pan fyddant yn dod i gysylltiad â'i gilydd.\nPeidiwch â gadael eich gemwaith dod mewn cysylltiad â glanedyddion cartref a cynhyrchion cemegol eraill. Byddwch yn ofalus wrth chwistrellu persawr a chwistrell gwallt.\nMae Arian yn lliwio gydag amser ac yn gwisgo, nid yw hyn yn nam gweithgynhyrchu ond eiddo metel arian. Yn y lle cyntaf gallwch ddefnyddio lliain sgleinio arian i ddod yn ôl y sglein i'r wyneb eich gemwaith.\nDarnau Arian a copr:\nLeiniwch gwydr neu ddysgl blastig gyda darn o ffoil alwminiwm wedi crychu (ochr sgleiniog i fyny). Gosodwch eich gemwaith ar y alwminiwm, gan wneud yn siŵr ei fod yn cyffwrdd y alwminiwm. Taenwch haen denau o soda pobi drosto yna arllwys digon o ddŵr berwedig i drochi'r gemwaith. Symudwch y darn(au) o gwmpas yn ysgafn gyda pren neu declyn plastig i sicrhau bod yr holl arwynebau yn dod i gysylltiad â'r alwminiwm. Golchwch y gemwaith o dan y dŵr tap. Er mwyn sicrhau nad ydych yn colli darnau bach fel clustdlysau a thlysau, rhowch rhidyll dros y draen i ddal beth bynnag sy'n lithro oddi ar eich bysedd. Sychwch y darnau yn ysgafn gyda thywel amsugnol a sgleiniwch gyda lliain meddal\nNodyn: Ni ddylai gwyrddlas, perlau a cherrig mandyllog eraill a gemwaith arian ocsideiddio cael eu glanhau yn y modd hwn.\nGemwaith wedi ocsideiddio (duo):\nMae ocsideiddio'n driniaeth gwyneb sydd wedi cael ei gymhwyso i'r arian i droi'r eitem yn liw llwyd / du. Nid yw'r ocsideiddio yn barhaol a bydd yn dechrau sgleinio mewn ardaloedd uwch y darn dros gyfnod o amser. Mae hyn yn cael ei weld fel nodwedd positif, gan fod y gwyneb yn newid drwy eich defnydd. Er mwyn ymestyn y gorffeniad du, cynghorir eich bod yn storio eich gemwaith ocsideiddio ar wahân i'ch gemwaith eraill er mwyn osgoi ei rwbio yn erbyn unrhyw arwynebau miniog. Anaml iawn y mae angen glanhau a unrhyw faw sydd yn digwydd y tu mewn gall unrhyw twll a chornel eu glanhau gyda brws sych, un meddal iawn (e.e. brws dannedd plentyn) neu gyda lliain tamp meddal a ychydig o ddŵr a sebon. Peidiwch â defnyddio unrhyw brwsys caled neu sgraffinyddion a allai grafu i ffwrdd ar yr gwyneb. Peidiwch â trochi eitemau wedi ocsideiddio mewn cemegau megis atebion glanhau gemwaith gan y bydd hyn hefyd yn cael gwared ar y ocsideiddio yn gyfan gwbl. Gall Gemaith Angela Evans ail-ocsideiddio eitemau os dymunir.\nMae'r holl gemwaith arian sterling yn solet (925), fodd bynnag, mae rhai yn cynnwys peli copr solet gronynnog.\nMaent yn cael eu stampio gyda'r marc gwneuthurwyr a ddilysnodi yn y Swyddfa Assay Caeredin pan fyddant yn uwch na'r trothwy pwysau cyfreithiol.\nMae Angela Evans yn defnyddio meintiau modrwy DU ac yn cynnig meintiau J - S arlein. Gallwch archebu meintiau hanner a meintiau mwy a llai i archeb. Os ydych yn ansicr o'ch maint cysylltwch ag Angela neu galwch i mewn i'r siop yng Nghaernarfon lle y gallwch cael eich mesur yn gywir, neu fel arall galwch i mewn i'ch gemyddion lleol lle gallwch cael eich mesur. Cofiwch y bydd band lled dwfn yn aml yn gofyn am modrwy maint mwy.\nNodyn: Gall tâl ychwanegol fod yn ddaladwy er mwyn newid maint modrwy ar ol ei archebu.\nA allaf comisiynu i chi wneud darn arbennig?\nMae Angela yn cynnig gwasanaeth dylunio pwrpasol yn y siop yng Nghaernarfon. Cysylltwch â ni am fwy o wybodaeth.


Mae Gwerin Iau yn gwrs canu, clocsio a cherddoriaeth offerynnol gyda thri thiwtor profiadol a phoblogaidd yn lleoliad hyfryd Canolfan yr Urdd Glanllyn yng Ngogledd Cymru i blant 8-12 mlwydd oed. Mae’r cwrs fel arfer yn cael ei gynnal ar benwythnos cyntaf mis Rhagfyr. Cafodd y cwrs ei gynnal yn 2019 o’r 29ain of Dachwedd- 1af o Ragfyr.\nMae tiwtoriaid yn cwrs yn arbennigo mewn cyflwyno cerddoriaeth a dawnsio gwerin i blant o bob oed. Ar gyfer y gweithgaredd offerynnol, mae rywfaint o gefndir offerynnol yn sicr o helpu gan fod y tiwtoriaid yn cyflwyno alawon gwerin i’w dysgu o’r glust ond i rheiny sydd ddim yn offerynnwyr mae digon o gyfle i ganu a chlocsio.\nAr y cwrs mae cyfle i gymryd rhan yng ngweithgareddau cyffrous Glan-llyn fel canwio / cwrs rhaffau uchel / bowlio / nofio a dringo yn ystod y penwythnos hefyd.\nEdrychwch ar mwy o luniau o Gwerin Iau 2018 yma\nMae cost y cwrs yn cynnwys gweithgareddau, gwersi, bwyd a llety.\nAdborth gan blant fynychodd y cwrs\n“Y darn gorau i fi oedd y cymysgedd o werin a Glan-llyn. Wnes i fwynhau’r Noson Lawen a chanu o gwmpas y tân”\n“Da chi’n cael cyfle i wneud ffrindiau newydd”\n“Da chi’n cael siawns i siarad Cymraeg tu allan i’r ysgol”\n“Mae’n hwyl a cymdeithasol”\nTiwtoriaid Gwerin Iau 2019 oedd…\nMae Sioned yn gerddor, yn gantores, yn athrawes profiadol, yn gyfansoddwraig ac yn awdures trefniadau.\nMae Tudur yn bencampwr clocsio sydd wedi rhedeg gweithdai o gwmpas Cymru gyfan. Mae ei sesiynau yn rhai egnïol a bywiog. Bydd peth clogs ar gael i fenthyg yn ystod y gweithdy os nad oes gennych.\nMae Branwen Haf Williams wedi bod yn ymhel â’r byd gwerin trwy ffyrdd amgen ers dros ddegawd bellach. Mae’n aelod o’r grwp gwerin Americana Cowbois Rhos Botwnnog a’i band gwerinol ei hun, Siddi, gyda’i brawd Osian. Mae hi hefyd yn arwain cor gwerin, Eryrod Meirion.


Gwirfoddolwyr Bioamrywiaeth Conwy\nCartref Preswylwyr Hamdden, Chwaraeon ac Iechyd Arfordir a chefn gwlad Bioamrywiaeth Gwirfoddolwyr Bioamrywiaeth Conwy\nOs ydych yn dymuno rhoi cymorth i ddiogelu bywyd gwyllt a chefn gwlad Conwy, yna pam na wnewch chi ddod yn Wirfoddolwr ar gyfer Adain Mannau Agored Cyngor Bwrdeistref Sirol Conwy?\nGallwch gyfrannu ar sawl lefel, gan ddibynnu ar faint o amser y gallwch ei roi.\nCofnodion Bywyd Gwyllt\nMae cofnodi ble mae bywyd gwyllt yn cael ei ganfod yng Nghonwy yn bwysig i roi cymorth i ni allu adeiladu darlun gwell o fywyd gwyllt Conwy a gall fod o gymorth i wneud penderfyniadau rheoli pwysig. Cofnod, sef y Gwasanaeth Gwybodaeth Amgylcheddol Gogledd Cymru, sy'n cadw ac yn rheoli data bywyd gwyllt yn y rhanbarth. Os ydych yn gweld unrhyw fywyd gwyllt, o blanhigion, i bili pala, mamaliaid (y môr neu dirol) neu adar, cofnodwch hynny trwy eu gwefan!\nMae llawer o'r rhywogaethau bywyd gwyllt sy'n bodoli yng Nghonwy wedi eu tan-gofnodi'n fawr. Er mwyn dysgu mwy ynghylch dosbarthiad bywyd gwyllt a sut mae'n amrywio o flwyddyn i flwyddyn, rydym yn sefydlu nifer o arolygon i'w monitro. Mae arolygon o'r fath yn cynnwys arolygon pili pala ac adar. Nid oes angen unrhyw brofiad a byddwn yn darparu gwybodaeth neu hyfforddiant i chi cyn yr arolygon.\nYng Nghyngor Bwrdeistref Sirol Conwy rydym yn rheoli nifer o warchodfeydd natur. Rydym angen gwirfoddolwyr yn aml i roi cymorth gyda gwaith rheoli dydd i ddydd ymarferol, o glirio prysgoed i gadw llygad ar y warchodfa sy'n lleol i chi.\nOs ydych yn dymuno cymryd rhan fel Gwirfoddolwr yng Nghonwy, cysylltwch â ni.\nBioamrywiaeth Ardaloedd Bioamrywiaeth yng NghonwyBioamrywiaeth Ar Eich TirBioamrywiaeth yn y GweithleBioamrywiaeth Yn Yr ArddBioamrywiaeth yn yr YsgolCreu Gardd Bywyd GwylltCynllun Cyflawni Dyletswydd BioamrywiaethGardd SynhwyraiddGarddio Ar Gyfer Glöynnod BywGwasanaethau Ecolegol Gwirfoddolwyr Bioamrywiaeth Conwy Sut Allwch Chi HelpuLleoedd Lleol ar gyfer Natur


Yng Nghymru mae'r cyfraddau cydsynio i roi organau uchaf yn y Deyrnas Unedig | LLYW.CYMRU\nMae'r gyfradd cydsynio i roi organau yn dilyn marwolaeth gylchredol yng Nghymru hefyd wedi gwella ac mae'n 68% erbyn hyn, o'i gymharu â 59.8% yn Lloegr.\nErbyn hyn, yng Nghymru mae'r gyfradd cydsynio uchaf yn y DU o ystyried achosion yn dilyn marwolaeth coesyn yr ymennydd ac achosion yn dilyn marwolaeth gylchredol gyda’i gilydd, sef 80.5%. Mae cyfradd Lloegr yn 66.2%, yr Alban yn 63.6% a Gogledd Iwerddon yn 66.7%.\nAr 1 Rhagfyr 2015, cyflwynodd Cymru system feddal o optio allan ar gyfer cydsynio i roi organau, a hi oedd y wlad gyntaf yn y DU i wneud hynny. Mae hyn yn golygu, os nad yw unigolyn wedi cofrestru penderfyniad i roi organau (optio i mewn) na phenderfyniad i beidio â rhoi organau (optio allan), ystyrir nad oes ganddo wrthwynebiad i roi ei organau – mae hyn yn cael ei alw yn gydsyniad tybiedig.\nMae Gwaed a Thrawsblaniadau'r GIG wedi bod yn cynnal dadansoddiad o effaith Deddfwriaeth Gymreig ar gyfraddau cydsynio/awdurdodi ers 1 Ionawr 2016. Maen nhw wedi casglu data cronnol ar gyfraddau cydsynio yng Nghymru o gymharu â Lloegr.\n“Mae pob rhodd o organau yn werthfawr, ac fe allai achub bywyd. Mae'r ffigurau newydd hyn wir yn rhoi achos inni fod yn obeithiol am y dyfodol ac mae'n dangos bod ein deddfwriaeth sy'n torri tir newydd yn cael yr effaith roedden ni wedi gobeithio y byddai'n ei chael. Mae'n helpu i gyflawni gwelliannau gwirioneddol i Gymru.\n“Ni fyddai'r hyn a gyflawnwyd gennym wedi bod yn bosibl heb gefnogaeth y bobl yng Nghymru a'r gweithwyr iechyd proffesiynol sy'n chwarae eu rhan i sicrhau bod y cynllun yn llwyddo. Hoffwn i ddiolch i bob un ohonyn nhw am eu cefnogaeth ac rwy'n awyddus i weld a fydd modd inni gynnal y cynnydd hwn yn yr ystadegau.”\nDywedodd Dr Frank Atherton, y Prif Swyddog Meddygol:\n“Mae'r rhain yn ffigurau calonogol iawn ond rhaid inni barhau â'r gwaith da er mwyn gweld cynnydd pellach yn nifer y rhoddwyr organau yma yng Nghymru.\n“Rhaid inni gadw mewn cof fod y niferoedd yng Nghymru yn fach a rhaid inni aros i weld a fydd y cynnydd hwn yn cael ei gynnal. Ni allwn ni ddweud yn bendant mai’r ddeddfwriaeth ynghylch rhoi organau yw'r unig reswm am hyn. Ond rhaid ei bod hi wedi chwarae rhan, ynghyd â gwell ymwybyddiaeth ymhlith y cyhoedd ac ymarfer clinigol da, rwy'n credu ei bod hi'n rhesymol dweud hynny.\n“Rydyn ni'n gwybod bod ymwybyddiaeth a dealltwriaeth yn cynyddu, ond mae'n bwysig iawn ein bod yn estyn allan at bobl Cymru ar y mater hwn. Mae'n bwysig inni gadw'r momentwm ac rwy'n annog pawb i gael sgwrs gyda'u hanwyliaid am eu penderfyniad rhoi organau.\n“Os ydych chi'n gwybod eich bod chi eisiau rhoi eich organau, dywedwch wrth eich anwyliaid. Bydd eich teulu yn rhan o unrhyw drafodaethau am roi organau os byddwch mewn sefyllfa i roi eich organau pan fyddwch yn marw. Gallai cyfnod sy'n ddigon anodd i deuluoedd fod yn anoddach eto os na fyddwch chi wedi trafod rhoi organau."


Eglwys Annibynnol Llwyncelyn: I Batagonia! (Adroddiad, Myfyrdod a Gweddi)\nI Batagonia! (Adroddiad, Myfyrdod a Gweddi)\nDathlu Dydd Gwyl Dewi a 150 o flynyddoedd ers i'r Cymry ymfudo i Batagonia!\nCynhaliwyd dathliad Gwyl Dewi a 150 o flynyddoedd ers sefydlu’r Wladfa yng nghapel a festri Llwyncelyn ar 6 Mawrth 2015.\nArweinwyd y noson gan Arwel Fronwen a chafwyd cyflwyniad byr ar hanes sefydlu’r Wladfa gan Dafydd Tudur cyn symud ymlaen at yr uchafbwynt, sef y wledd o ddoniau amrywiol disgyblion Ysgol Uwchradd Aberaeron. Cawsom ddiolchiadau ac anerchiad gan Catrin Cwmsaeson ac aeth pawb i’r festri, lle roedd llond gwlad o fara, caws, jam, pice bach a bara brith yn eu disgwyl.\nRoedd yr arian a gasglwyd ar y drws yn mynd tuag at daith Catrin i Batagonia gyda’r Urdd yn ddiweddarach yn y flwyddyn. Bu’n noson arbennig o lwyddiannus a chofiadwy dros ben a diolch i bawb a gyfrannodd ati ac a’i cefnogodd.\nGobaith o Fywyd Gwell\nWrth glywed yr hanes am sefydlu’r Wladfa, mae’n anodd peidio gweld y cysylltiad rhwng y sefyllfa a wynebai nifer o Gymry yn y dyddiau hynny a’r sefyllfa yng nghefn gwlad heddiw.\nRoedd rhent a’r degwm yn gwasgu ar deuluoedd yng Ngymru’r 19eg ganrif ac roedd prinder cartrefi neu dir i bobl ifanc. Doedd dim dewis i nifer fawr ohonynt ond mynd dros y ffin i Loegr, neu edrych ymhellach tuag at America neu Awstralia, i chwilio am fywyd gwell. Ac fel y gwelodd Michael D. Jones, cost hynny fel arfer oedd bod y Cymry a’u disgynyddion yn defnyddio llai ar y Gymraeg ac yn colli pob arwydd o’u tras Cymreig.\nGyda Gwladfa Gymreig, roedd gobaith y byddai’r ymfudwyr yn cael y gorau o’r ddau fyd: y gobaith o ryddid o gaethiwed economaidd ac hefyd y gobaith o fyw mewn cymdeithas oedd wedi ei ffurfio ar sail iaith a diwylliant y Cymry. Roedd yn brosiect i greu dim llai na Chymru ‘newydd’, a honno’n Gymru well.\nYn y Beibl, cawn hanes Duw yn defnyddio Moses ac yna Joshua i arwain cenedl Israel o gaethiwed yr Aifft i wlad yr addewid, ble roeddent i ddechrau bywyd newydd a gwell. Mae’r hanes hwn - un sy’n cynnwys digwyddiadau fel y berth yn llosgi, y deg pla, agor y Mor Coch, a chwymp Jericho - yn un o hanesion mwyaf epig a chyfarwydd yr Hen Destament.\nOnd pwyntio mae’r hanes hwnnw at ddigwyddiadau mwy sylfaenol ac arwyddocaol yn hanes y byd - hanes sydd a goblygiadau enfawr i’r ddynoliaeth gyfan. Dyma’r hanes am Dduw yn arwain ei bobl o dywyllwch a chaethiwed eu pechod i oleuni a rhyddid y bywyd tragwyddol. Un o ryfeddodau mawr yr hanes hwn yw ei fod yn digwydd mewn ffordd sy’n cyflawni proffwydoliaethau’r Hen Destament, ac eto mor annisgwyl i’r bobl a oedd yn seilio’u diwylliant a’u cred ar yr ysgrythurau hynny. Mae’n ei wneud trwy’r un a alwyd yn Iesu.\nMae grwp ohonom wedi bod yn cyfarfod yn wythnosol yn Yr Hen Siop ers yr hydref i astudio bywyd Iesu fel mae wedi’i gofnodi. Rhai o’r pethau sydd wedi fy nharo yn y cyfarfodydd hyn yw’r ffordd mae nhw wedi herio ein rhagdybiaethau (assumptions) a rhagfarnau (prejudices) ynglyn â Iesu ac wedi dangos i ni sylwedd a chyfoeth y Beibl. Ymhob peth - ei eiriau, ei weithredoedd a hyd yn oed ei enw (sy’n tarddu o’r hebraeg Yeshua, sy’n golygu ‘Duw yn achub’) - roedd Iesu yn dangos mai ef yw’r drws i fywyd tragwyddol (Ioan 10:9).\nEnw arall a roed i Iesu, yn ôl hanes y geni, yw Immanuel ‘hynny yw, o’i gyfieithu “Y mae Duw gyda ni”’ (Mathew 1:23). A dyma ryfeddod arall yr hanes am Dduw yn arwain ei bobl i wlad yr addewid, sef ei fod ef wedi dod atom ni ym mherson Iesu Grist. Nid rhywbeth sydd ymhell i ffwrdd - rhywbeth y mae’n rhaid i ni aros amdano tan y bydd ein bywyd ar y ddaear hon yn dod i ben - yw ‘bywyd tragwyddol’. Trwy ddod i adnabod yr Iesu fel yr un sydd wedi dod i’n hachub, cawn wybod beth yw ‘bywyd tragwyddol’ yn y bywyd hwn yn ogystal a’r nesaf (Ioan 17:3).\nRwyf wedi clywed gwahanol bobl yn ymateb mewn gwahanol ffyrdd i hanes y Wladfa. Mae rhai yn cael eu llenwi ag edmygedd tuag at yr ymfudwyr ar sail eu dyfalbarhad er gwaethaf pob caledi a dioddefaint; mae eraill yn feirniadol iawn o’r arweinyddion ac yn eu cyhuddo o gamarwain yr ymfudwyr i ddarn o dir a oedd, ar ol gadael eu cartrefi a theithio miloedd o filltiroedd, yn anaddas ar eu cyfer. Maent yn cyhuddo’r arweinyddion o dorri’r addewid oedd yn sylfaenol i’r fenter.\nHyd yn oed i’r Cristion gyda’r argyhoeddadau dyfnaf, bydd adegau mewn bywyd pan nad yw ‘bywyd tragwyddol’ yn teimlo fel petai gyda ni yn barod. Rydym yn byw mewn byd ble mae caledi a dioddefaint yn realiti a bydd yn rhan o brofiad pob un ohonom yn ystod ein hoes. Rwyf wedi clywed am rai sydd wedi pellhau oddi wrth Dduw ar adegau felly. Gall deimlo bod Duw yn absennol, wedi torri ei addewid ac wedi ein siomi.\nOnd neges y Beibl yw bod Duw yn agos atom ymhob sefyllfa, ac mae’n dymuno i ni wybod hynny, yn enwedig pan mae pethau yn anodd arnom (Salm 34:18). Mae am i ni wybod ei fod yn Dduw ffyddlon sy'n cadw ei addewidion (Deut 7:9), er mor anodd y gall hynny fod o bryd i’w gilydd, ac ymddiried ynddo i roi i ni bopeth sydd ei angen arnom i wynebu unrhyw beth. Y mae Duw gyda ni ac y mae Duw yn ein hachub.\nDiolchwn am y dathliad gafodd ei gynnal yn y Capel a'r festri - am gael dathlu doniau ieuenctid yr ardal, ein hiaith a'n diwylliant, yn ogystal a hanes rhyfeddol y Wladfa. Diolch hefyd ein bod wedi mwynhau cwmni ein gilydd a gofynnwn am fendith Duw ar Catrin a Carwyn pan fyddant yn teithio i Batagonia yn ddiweddarach eleni.\nDiolchwn bod Duw yn gweld ein anghenion ac yn estyn allan atom bob un, beth bynnag ein sefyllfa. Gweddiwn am gymorth i ymddiried yn Nuw ac i bwyso ar ei addewidion bob amser gan gofio’r cariad mae wedi ei ddangos tuag atom yn Iesu Grist. Amen.


S4C yn gwerthu Sam Tân i HIT Entertainment\nMae S4C wedi gwerthu ei chyfran yn Sam Tân – y gyfres feithrin a ddarlledwyd gynta’ oll yn 1987 – i gyd-berchennog yr animeiddiad, HIT Entertainment.\nFel rhan o’r cytundeb, bydd S4C yn parhau i ddarlledu hen gyfresi a rhaglenni newydd ac mae’n cadw holl hawliau Cymraeg y gyfres. Bydd y Sianel hefyd yn Uwch Gynhyrchydd ar chweched cyfres newydd o Sam Tân, i’w chyflenwi yng ngwanwyn 2008. Bydd y gyfres newydd hefyd yn cynnwys DVD arbennig a rhaglen awr o hyd, fydd yn cael ei rhyddhau yn 2009.\nDros yr 20 mlynedd diwethaf mae Sam Tân wedi ennill ei phlwyf fel brand meithrin o bwys rhyngwladol. Mae’r gyfres wedi ei darlledu mewn dros 90 o wledydd, mewn degau o ieithoedd. Mae’r pumed gyfres, a gynhyrchwyd yn 2002, yn cael ei darlledu ar hyn o bryd ar S4C, ac, yn Saesneg, o dan y teitl Fireman Sam, ar y BBC.\nMeddai Iona Jones, Prif Weithredwr S4C: “Roedd y cytundeb hwn yn gwneud synnwyr masnachol a strategol ac mae’n unol â pholisi’r Sianel o adaseinio hawliau rhaglenni. Mae Sam Tân yn rhan bwysig o’n hamserlen i blant. Bydd yr incwm o’r gwerthiant yn ein galluogi ni i gyflawni amcanion strategol eraill, gan gynnwys datblygu ein gwasanaethau plant.”\nMeddai Bruce Steinberg, Prif Weithredwr HIT Entertainment: “Ry’n ni’n falch ofnadwy o dreftadaeth gyfoethog Sam Tân yn y marchnadoedd Cymreig a rhyngwladol. Ry’n ni’n edrych ymlaen yn fawr at gymryd y gyfres i’r lefel nesaf, yn greadigol ac yn fasnachol, ac at gydweithio ag S4C a’n partneriaid creadigol ar benodau newydd Sam Tân.”\nMae S4C yn ddarlledwr gwasanaeth cyhoeddus sy’n darparu ystod o raglenni Cymraeg o ansawdd uchel ar sawl llwyfan, gan gynnwys band llydan. Caiff y Sianel ei hariannu gan yr Adran Ddiwylliant, Cyfryngau a Chwaraeon i fformiwla statudol. Cynhyrchir incwm masnachol ychwanegol drwy werthu rhaglenni a gofod hysbysebu. Mae’r rhan fwyaf o raglenni S4C yn cael eu comisiynu o’r sector cynhyrchu annibynnol. Mae gan S4C enw da yn y maes cynhyrchu rhaglenni plant; ei phrosiect diweddaraf yw Holi Hana, cyfres feithrin animeiddiedig sydd eisoes wedi ei gwerthu i ddwsin o wledydd ledled y byd. Mae S4C wedi cyhoeddi yn ddiweddar ei huchelgais i sefydlu sianel ar wahan i blant; bydd yn cychwyn ymgynghoriad cyhoeddus ar y prosiect maes o law.\nHIT Entertainment Ers Mehefin 2005 grwp Apax Partners sydd wedi perchen HIT Entertainment, un o gynhyrchwyr a pherchnogion annibynnol hawliau adloniant i blant mwyaf blaenllaw’r byd. Ymhlith portffolio’r cwmni mae’r cyfresi plant Bob the Builder™, Barney™, Fireman Sam™, Thomas & Friends, Pingu™, Rubbadubbers™ ac Angelina Ballerina™. Mae HIT yn gweithredu fel cynrychiolydd The Wiggles® yn y DU, UD a Chanada ac fel cynrychiolydd byd-eang llyfrgell brandiau teuluol clasurol The Jim Henson Company, gan gynnwys Fraggle Rock™. Mae HIT hefyd yn berchen Guinness World Records™. Mae busnesau HIT yn cynnwys cynhyrchu teledu a fideo (gan gynnwys stiwdios yn yr UD a’r DU), cyhoeddi a sioeau byw. Mae gan y cwmni gatalog o dros fil o oriau o raglenni meithrin ac mae’n gwerthu ei rhaglenni i ragor na 250 o wledydd ledled y byd, mewn mwy na 40 o wahanol ieithoedd. Mae gan y Cwmni swyddfeydd yn y DU, UD, Canada, Hong Kong a Siapan. Yn 2005, ymunodd HIT â Comcast Corporation, PBS a’r Sesame Workshop i lansio PBS KIDS SproutSM, sianel gebl ddigidol 24-awr a gwasanaeth fideo ar alw ar gyfer plant meithrin. Am fwy o wybodaeth ewch i www.hitentertainment.com.